"Kalau Rasa Kami Sesuai, Doakan Saja"

Hubungan mesra yang terjalin diantara Ayda Jebat dan Redza Rosli bukanlah satu rahsia lagi. Kalau lihat di laman sosial memang banyak sekali gambar mereka bersama dimuat naik. Dengan itu Ayda mengakui, beliau tidak tolak andai suatu hari nanti jodohnya bersama jejaka itu malah enggan meletakkan sebarang tempoh dan menyerahkannya kepada takdir.

“Kalau rasa saya sesuai dengan Redza, aminkan sahaja lagipun ia perkara yang baik. Namun buat masa ini saya dan Redza kawan baik dan saya sendiri tak meletakkan sasaran mengenai sampai bila kami harus berkawan, tak ada tarikh luput. Tak ada isu yang begitu kontroversi atau perkara negatif dan buat masa ini saya selesa dengan apa yang kami lakukan”

“Redza adalah seorang lelaki yang sangat pemalu malah ketika di set pengambaran dia lebih selesa buat hal sendiri. Jadi pada awalnya susah bagi saya untuk buat dia lebih terbuka namun lama kelamaan saya berjaya juga. Saya banyak ajar dan beri nasihat supaya bergaul dengan kru dan orang sekeliling,” jelasnya kepada m Star Online.

Pasangan ini mula dilihat mesra apabila digandingkan bersama di dalam drama Ku Kirim Cinta, dan semenjak itu Ayda dah Redza sering memuat naik gambar bersama seolah sedang meluangkan masa berdua. Dalam masa yang sama Ayda juga turut mengharapkan doa dari peminat memandangkan ramai yang suka melihat mereka bersama. (rtky/w)


Nubhan AF Bimbang Janggal, Ambil Kursus Penjagaan Anak

Bakal menimang cahaya mata perempuan pada Mei depan, Nubhan mengambil pendekatan menghadiri kursus penjagaan bayi sebagai persediaan untuknya bergelar bapa tidak lama lagi. Katanya, usaha itu dibuat supaya dirinya tidak janggal ketika menguruskan bayi sulungnya nanti.

“Saya mengikuti kelas menguruskan bayi itu di sebuah hospital swasta di Seremban dan sebenarnya ia sangat membantu untuk mereka yang pertama kali bergelar ibu-bapa. Dalam kelas sehari itu, saya banyak didedahkan tentang bagaimana untuk memberi sokongan moral kepada isteri semasa proses kelahiran dan penjagaan bayi yang masih kecil”

“Selepas mengikuti kursus pengurusan bayi itu saya jadi lebih teruja dan tak sabar untuk menunggu kelahiran bayi. Semasa kandungan baru berusia lima bulan, kami sudah menyiapkan kelengkapan untuk anak. Kebanyakan barangan bayi ini bukan sahaja saya beli malah ada juga dihadiahkan oleh saudara-mara dan peminat,” katanya kepada m Star Online.

Manakala apabila ditanyakan mengenai nama bayi perempuan yang bakal lahir nanti, Nubhan memberitahu, beliau dan isteri masih tidak menjumpai nama yang sesuai. Tetapi sudah pasti setiap ibu bapa ingin memberikan nama yang mempunyai maksud yang baik dalam agama Islam.

Apapun semoga kesihatan isteri Nubhan baik ketika proses kehamilan ini. Semoga segala urusan dan persiapan menyambut orang baru nanti dipermudahkan dan berjalan dengan lancar. (rtky/w)


Syamsul Yusof, Puteri Sarah Selamat Timang Anak Lelaki

Tahniah diucapkan kepada pasangan Syamsul Yusof dan Puteri Sarah Liyana yang selamat menimang cahaya mata lelaki pagi tadi kira-kira jam 6.30 pagi. Bayi lelaki sulung itu dilahirkan dengan berat 3.5 kilogram di Pusat Perubatan Pantai Bangsar. Namanya yang diberikan juga comel, iaitu Syaikhul Islam Mohd Shamsul.

“Pejuang Islam itu muncul dalam pelbagai medan, bidang dan cara. Mudah-mudahan kamu menjadi pejuang Islam yang ikhlas wahai Syaikhul Islam Bin Mohd Syamsul. Marhaban ya Syaikhul Islam. Terima kasih isteri, Puteri Sarah Liyana,” tulisnya menerusi akaun Instagramnya pagi tadi.

Menerusi perkongsian di Instagram itu, ramai peminat yang turut meraikan berita gembira pasangan terbabit, termasuk memberikan ucapan tahniah sempena kelahiran anak sulung mereka. Dalam masa yang sama Syamsul juga turut berkongsikan sedikit wajah anak lelakinya itu.

Terdahulu, Syamsul dan Puteri Sarah telah mendirikan rumah tangga pada awal Mac 2014 di kediaman keluarga pelakon terbabit di Damansara. Hasil dari perkahwinan tersebut, mereka belum dikurniakan sebarang cahaya mata lagi dan ini merupakan bayi sulung pasangan ini. (rtky/w)


Janna Nick Kongsi Gambar Rumah Baru Di Instagram

Nampaknya hasil kerja keras Janna Nick membuahkan hasil apabila pada usia 21 tahun beliau sudah mampu membeli rumahnya sendiri. Memang teruja kalau aset sebegitu dibeli dengan hasil titik peluh sendiri begitu juga dengan Janna. Namun Janna akui banyak pengorbanan terpaksa dilakukannya demi merealisasikan impiannya itu.

“Alhamdulillah saya berjaya menunaikan hasrat membeli rumah pada usia 21 tahun, sekali gus merealisasikan matlamat sejak berada dalam bidang seni. Tipulah jika tiada keinginan berbelanja, namun nafsu itu dapat dikawal. Saya memuat naik gambar di Instagram bukanlah untuk menunjuk”

“Sebaliknya menyuntik semangat kepada rakan sebaya lain bekerja lebih keras demi mencapai impian. Usah mengikut gaya berbelanja boros, sebaliknya fokus untuk mengumpul aset. Terima kasih kepada peminat, penggiat seni dan media yang membantu saya merealisasikan impian ini,” jelasnya kepada Berita Harian Online berhubung perkara itu.

Menerusi akaun Instagram, Janna telah berkongsikan sedikit ruang di dalam rumah barunya kepada peminat berserta dengan kepsyen syukur. Dalam pada itu, ramai yang mengucapkan tahniah dengan usaha pelakon kesayangan mereka itu selain kagum dengan kerja kerasnya.

Tahniah kepada Janna yang akhirnya dapat memiliki rumah sendiri, apalagi masih di usia muda. Namun tiada apa yang mustahil selagi kita sanggup bekerja keras untuk mencapainya. (rtky/w)


"Saya Akan Tunggu Serina Redzuawan Kembali Kepada Saya"

Kalau masih ingat sebelum ini Chef Wan sangat lantang menyuarakan masalah rumah tangga anaknya, Serina Redzuawan dengan menyalahkan menantunya sepenuhnya. Terkilan terpaksa membuka isu peribadi kepada pihak luar, Gavin Edward O’Luanaigh menafikan dakwaan dirinya tidak memberikan nafkah kepada isterinya selama berkahwin.

“Serina dan saya sendiri masih cuba untuk menyelesaikan segala-galanya dengan baik dan kami berdua mengambil kira kepentingan anak-anak. Amat sedih apabila saya terpaksa menulis mengenai perkara ini secara terbuka kerana hasrat saya dan juga Serina adalah untuk menjaga perkara ini sebagai isu tertutup dan peribadi”

“Saya benar-benar berharap agar ahli keluarga yang mengharapkan perkara terbaik untuk anak dan cucu mereka supaya boleh bertanya kepada Serina dan saya sendiri dan bukannya menyatakan secara terbuka kepada dunia luar. Saya tidak kisah dengan semua perbelanjaan itu kerana ia tugas saya untuk keluarga menyediakan keperluan dengan sewajarnya”

Bagaimanapun Gavin masih berharap rumah tangganya masih boleh diselamatkan dengan memberikan sedikit masa kepada Serina untuk berfikir dengan tenang. Malah Gavin juga tidak menyatakan sebarang penglibatan orang ketiga biarpun Chef Wan dilihat terus-terusan mencampuri urusan rumah tangga anak perempuannya.

“Saya tidak tahu dan masih tidak faham mengapa dia meninggalkan saya kerana tidak diberitahu. Walaupun tidak tahu ke mana dia pergi dan di mana dia tinggal, saya percaya tiada mana-mana pihak ketiga terlibat dalam isu ini kerana saya percaya dengan Serina. Saya sanggup menunggu agar dia berfikir tentang keluarga kami,” jelasnya kepada My News Hub. (rkty/w)


"Minta Maaf Jika Ada Yang Tak Suka Saya Buka Tudung"

Gara-gara memuat naik gambar memakai rambut palsu biarpun sudah bertudung, Zarina Zainuddin dikecam hebat oleh peminat yang berang dengan tindakannya mempermainkan isu agama. Jelasnya, biarpun sudah membuat keputusan untuk berhijrah, beliau masih perlu membuka tudung bagi sesetengah watak kerana pendapatan utamanya kini adalah berlakon.

“Sebelum ini, saya pernah jelaskan, walaupun sudah berhijab, mungkin saya membuka tudung bagi sesetengah drama. Memang salah cara itu dan kalau nak diikutkan, berlakon juga tetap berdosa biarpun bertudung labuh. Maafkan diri ini seandainya ada pihak yang tidak senang melihat saya di kaca televisyen tanpa tudung bagi sesetengah drama”

“Suami saya pun tidak menggalakkan cara saya ini. Dia juga berpesan, kalau boleh jangan buka tudung. Tindakan ini salah saya sendiri. Seperti yang saya katakan sebelum ini, pendapatan utama saya adalah berlakon. Pada masa sama, perlahan-lahan saya belajar memperbaiki diri. Berhijrah tidak bermakna saya sudah 100 peratus sempurna,” katanya kepada Berita Harian Online.

Sementara itu, Zarina tidak menafikan bahawa dirinya merasa terkilan dengan kritikan melampau yang diterimanya namun beliau akan mencuba lagi untuk menjadi muslim yang lebih baik lagi. Berikutan itu, gambar yang dimuat naiknya juga telah dipadam atas permintaan suaminya yang tidak ingin Zarina terus dihentam dengan kata-kata kesat dari peminat.

Tetapi kalau diingat balik, memang Zarina ada memberitahu, untuk sesetengah drama beliau terpaksa membuka hijabnya bagi menjiwai watak terbabit. Apapun doakan yang terbaik saja buatnya. Penhijrahan juga memerlukan masa supaya hati lebih ikhlas, barulah kekal! (rtk/w)


Aidil Zafuan Berang Rita Rudaini Petik Nama Isteri Di Instagram

Umum mengetahui hubungan Rita Rudaini dan bekas suaminya, Aidil Zafuan memang tidak pernah baik sejak mereka bercerai. Terbaru pula, menerusi Instagram, Aidil telah meluahkan rasa bengang dengan sikap Rita yang belum ‘move on’ kerana memetik nama isterinya, Zarema Zainal di dalam ruangan komen ketika bersembang dengan peminatnya.

Dalam nada yang cukup marah, Aidil urut mempertikaikan tindakan Rita yang tidak pernah berhenti menganggu hidupnya biarpun sudah bercerai empat tahun lalu. Menerusi posting terbabit, ramai juga yang turut berang dengan tindakan Rita yang dilihat seperti meroyan dengan perkara lama seolah tidak senang dengan kebahagiaan Aidil sekarang.

Sejujurnya rasanya tidak perlu Rita memetik nama isteri Aidil lagi, buang air keruh ambil yang jernih. Teruskan dengan kehidupan anda, sampai bila mahu menoleh ke belakang. Tetapi pada masa yang sama, hairan juga macam mana Aidil boleh perasan nama isterinya dipetik dalam berpuluh komen di situ kalau diri sendiri tak rajin memerhati bukan. (rtky/w)


Johan Mahu Zizan Razak Kahwin Supaya Tahu Makna Kehidupan

Siapa tidak tahu hubungan akrab antara Johan Rajalawak dan Zizan Razak. Melihatkan Johan yang sudah berumah tangga dan mempunyai anak pasti membuatkan Zizan juga tidak sabar untuk berkahwin. Malah Johan juga akui mereka sering berbincang mengenainya sehingga supaya Zizan dapat menemui makna kehidupan yang sebenar dalam perkahwinan.

“Sebenarnya Zizan pernah beritahu yang dia kagum dan suka lihat cara saya yang berpakaian sederhana dan banyak melebihkan isteri serta anak-anak. Dia juga kata suatu hari nanti dia mahu jadi macam saya. Saya terus menasihati dia supaya berkahwin dengan cepat kerana selepas berkahwin baru dia akan tahu makna kehidupan yang sebenar”

“Pada saya selagi dia tak berkahwin selagi itu dia tidak akan berfikir tentang tangunggjawab. Lagipun saya rasa dia sudah cukup bersedia dari segi ekonomi untuk berkahwin. Saya habiskan masa hampir dua jam dengan Zizan hanya bercakap mengenai perkahwinan malah sempat saya ceritakan perjalanan saya dan isteri,” jelasnya kepada portal Astro Gempak.

Bagi Johan, setiap individu yang berkahwin pasti akan bersikap lebih matang biarpun masih di usia muda kerana pengalaman berumah tangga itu sendiri banyak mengajar manusia menjadi insan yang lebih baik. Sebelum ini, Zizan pernah dikaitkan dengan beberapa selebriti jelita seperti Juliana Evans, Emma Maembong dan yang terkini, Mira Filzah. (rtky/w)


Ezzaty Abdullah Teringin Dapat Cahaya Mata Cepat

Mendirikan rumah tangga awal Julai tahun lalu, pasangan Azwan Kombos dan Ezzaty Abdullah sudah menimpikan kehadiran cahaya mata di dalam rumah tangg mereka. Biarpun rezeki masih belum berpihak kepadanya namun Ezzaty tidak pernah putus asa mencuba malah pasangan ini juga telah menyenaraikan beberapa nama untuk anak mereka nanti.

“Sebelum ini saya pernah sangka mengandung apabila mendapat tanda-tanda awal kehamilan ketika mengerjakan umrah Januari lalu. “Tapi kami masih tak putus asa dan akan terus berdoa. Cita rasa kami selalu berbeza tapi itu menjadikan kami seronok dan semakin mengenali”

“Kami sering juga bergaduh kerana pemilihan perabot kerana dia suka lain dan saya suka yang lain. Begitu juga bila berbincang mengenai nama anak dan kami juga ada senarai nama anak, tapi itu pun sukar juga nak buat pilihan kerana Azwan suka pilih nama yang saya tak berkenan,” jelasnya kepada Media Hiburan berhubung perkara itu.

Manakala apabila ditanya mengenai pengalaman bergelar isteri, Ezzaty akui rezekinya di dalam dunia hiburan semakin bertamah sejak berumah tangga tahun lalu. Pun begitu beliau tetap mahu selektif didalam pemilihan drama supaya ianya bersesuaian dengan masanya agar dapat dibahagikan dengan tanggungjawabnya sebagai isteri.

Sebelum ini Ezzaty menyangka dirinya telah hamil apabila ketika sedang mengerjakan umrah, beliau mengalami tanda-tanda orang hamil selain daripada tidak datang bulan selama 40 hari, namun akhirnya perkara sebaliknya terjadi. Pasangan itu akui kecewa kerana mereka mengharapkan dapat menimang cahaya mata dengan cepat. (rtky/w)


"Harap Jep Sepahtu Bersikap Lebih Matang Selepas Berkahwin"

Tidak menjemput sebarang media ke upacara perkahwinan mereka terdahulu mungkin membuatkan segelintir pihak berkecil hati dengan pasangan Jep Sepahtu dan Sari Yanti. Berkawan rapat dengan pelawak itu, Rahim menghormati keputusan kawannya itu namun berpendapat Jep perlu bersikap lebih matang dan menjaga hubungan baik dengan media.

“Saya tidak boleh mewakili dia sebab dia ada sebabnya yang tersendiri. Secara peribadi, saya rasa hubungan baik artis dengan media itu perlu. Kurang adil dan tidak berapa elok jika saya komen bagi pihak dia. Kita harapkan benda yang baik selepas ini”

“Setiap manusia ada kerenahnya. Kami nak buat di radio ini lama. Susah bekerja jika tiada persefahaman kerana setiap hari mengadap muka. Ada benda yang perlu, saya nasihat. Dia pun sudah bergelar suami, tanggungjawabnya pun akan lebih. Saya harapkan dia menjadi lebih matang. Itu harapan dan doa saya,” katanya kepada Projek MMO.

Sementara itu, Rahim yang juga penyampai radio terlibat sama dalam segmen Sepahtu Sinar, berharap kerjasamanya bersama Jep dan Shuib akan kekal lebih lama walaupun ada kalanya mereka juga berselisihan faham pendapat. Apapun kawan mana tidak sayangkan kawan bukan, mana kurang ditegur agar sama-sama boleh perbaiki diri. (rtky/w)


Kenapa Peniaga Melayu Masih Mundur?

Bukan mudah untuk membina sebuah empayar perniagaan yang mampu bertahan dan terus hidup dari tahun ke tahun berikutnya. Namun perkara yang lebih sukar adalah untuk membina perniagaan dengan betul sejak dari permulaan lagi.

Malah ada yang mengeluh kerana perniagaan dari kaum Melayu yang diusahakan tidak mampu pergi jauh. Jalan mudahnya, kita menyalahkan persaingan dari bangsa lain pula sedangkan pelbagai faktor turut menyumbang kepada keadaan sebegini.

Antara faktor yang seringkali menjadi punca kegagalan usahawan adalah kerana tidak bersedia untuk bekerja lebih masa. Harus diingat, kejayaan yang dikongsikan di sosial media oleh oleh mereka yang sudah berjaya bukanlah hanya berlaku sekelip mata.

Lebih menyedihkan lagi, pastinya ramai usahawan yang baru berjinak jinak untuk membina empayar ini enggan selain tidak bersedia untuk menghadapi sebarang krisis atau masalah dalam meneruskan perniagaan.

Hari demi hari, perkara ini kemudiannya akan membuatkan para usahawan mula tawar hati untuk berniaga. Tambahan pula bila sudah mempunyai perniagaan tapi masih gagal membuang perangai tidak mahu meluaskan rangkaian. Itu belum lagi masuk bab pengurusan syarikat, belum apa apa sudah mula menggaru kepala.

Berpaksi pada punca masalah, ia sebenarnya adalah mengenai ilmu perniagaan yang rata rata usahawan hanya sekadar terjah, sudah terlanggar baru terngadah. Berdiri di atas kesedaran ini, TERAJU telah diwujudkan bagi membantu anda merebut pelbagai peluang yang ditawarkan.

TERAJU sebenarnya merupakan game changer dalam memperkasakan agenda pembangunan perniagaan Bumiputera. Jika sebelum ini anda hanya mendengar kata orang, apa salahnya kali ini anda jejakkan kaki sendiri di program Memacu Agenda Bumiputera 2017 yang akan diadakan pada 18 dan 19 April ini, bermula 9 pagi hingga 6 petang.

Antara perkara yang akan diberikan tumpuan pada program itu nanti ialah:

i. Keusahawanan dan penciptaan kekayaan
ii. Pembiayaan
iii. Pendidikan dan Penggajian
iv. Penilaian Institusi & Polisi
v. Pengurusan Stakeholder

Program yang diadakan di Dewan 1 dan 2 Pusat Konvensyen Kuala Lumpur ini juga turut menghimpunkan barisan usahawan yang sudah berjaya. Inilah peluang untuk mendengar sendiri mengenai pengalaman mereka selain mampu untuk membina rangkaian yang lebih jitu dalam memacu perniagaan dengan lebih meluas.

* Peluang perniagaan dan pelaburan baru
* Bisnes Coaching
* Pocket Talks bersama usahawan Bumiputera yang berjaya
* Sesi pitching program SUPERB
* Persembahan kebudayaan dan fesyen oleh pemenang program SUPERB

Lebih menarik lagi, bagi anda yang betul betul mahu mendapatkan peluang untuk bertemu dengan usahawan Bumiputera yang sudah berjaya, inilah masa yang paling sesuai. Ilmu dan juga perkongsian daripada mereka yang sudah berpengalman ini pastinya memberikan anda pandangan yang lebih luas tentang cabaran sebenar dunia keusahawanan.

Untuk mendapatkan maklumat lanjut dan juga update terkini tentang TERAJU, layari www.teraju.gov.my dan Facebook @terajuofficialpage.


"Hanya Kami Tahu Status Hubungan Kami"

Kalau diikutkan ramai juga selebriti lelaki kacak dikaitkan dengan Ruhainies dan salah seorang daripadanya, Azrel Ismail. Kalau masih ingat masing-masing pernah memberikan kenyataan berbeza, sekejap bercinta sekejap tidak bercinta. Namun terbaru, Ruhainies mengakui Azrel memang menyanyanginya tetapi hanya sebagai kawan rapat saja.

“Buat masa sekarang, jadual saya memang padat sampaikan nak makan dan tidur pun tak sempat. Kalau ada masa lapang pun, saya akan gunakan masa tersebut bersama dengan keluarga. Jadi, bercinta memang bukan fokus utama dalam diri saya buat masa ini.

“Dia pun memang pernah cakap yang sayangkan saya, tetapi hanya sebagai kawan. Begitu juga saya, dan kami tahu apa status hubungan kami,” jelasnya kepada portal Astro Gempak menafikan gosip yang mengatakan dirinya dan Azrel sedang hangat menjalinkan hubungan cinta.

Oleh kerana terlalu banyak gosip cinta dengan lelaki, ramai yang menggelarkan Ruhainies sebagai playgirl. Bagaimanapun Ruhainies enggan mengambil pusing mengenainya dan sekali lagi dengan tegas beliau menjelaskan bahawa dirinya masih solo dan tidak terikat dengan mana-mana lelaki.

Sebelum ini Ruhainies pernah dikaitkan dengan kontroversi hebat dengan suami penyanyi, Adira iaitu Datuk Red. Lama jugalah kontroversi itu diperkatakan hangat. Tidak lama selepas itu, timbul pula gosip cinta antara beliau dan pelakon, Azrel Ismail. Kemudian gosip terbaru pula, Ruhainies sekali lagi dikaitkan pula dengan pelakon baru, Asyraf Aley. (rtky/w)


"Saya Bukan Anti-Poligami, Tapi Tak Suka Perampas Suami Orang"

Nampaknya tidak habis lagi kisah kontroversi Rita Rudaini bermain cinta dengan suami orang, Aqasha diperkatakan. Kali ini pula Rita memberitahu beliau bukan seorang anti-poligami, dalam erti kata lain dirinya tidak kisah andai bermadu. Kenyataan itu dibuat berikutan peminat mempertikaikan prinsip pelakon itu yang dulunya benci benar dengan perampas suami orang.

“Saya tidak pernah cakap anti -poligami, tidak pernah. Cuma saya tidak suka kepada perampas rumah tangga orang. Sesiapa pun tidak suka, kalau ada perempuan datang dan ambil suami kita, disuruhnya ceraikan isteri pertama, itu sudah salah”

“Sedangkan dalam agama sendiri juga dibolehkan berpoligami dengan syarat-syarat dan kepatuhan-kepatuhan yang tertentu, kenapa pandang keji. Saya sendiri tidak pernah pun mengeji wanita yang berstatus isteri kedua atau ketiga. Tidak pernah. Sedangkan adalah lebih baik bernikah berbanding buat hal tak betul ke hulu ke hilir”

Bukan itu sahaja, malah ada juga mulut lain mengatakan Rita dan Aqasha sudah bernikah di Siam secara diam. Menyedari gosip tersebut dek kerana dulunya beliau pernah bernikah di sana, Rita merasakan ianya tidak adil. Malah katanya, tiada sebab masyarakat memandang hina dengan tindakan tersebut kerana apa yang penting adalah bernikah.

“Saya sendiri tidak tahu macam mana isu itu berbangkit. Kalau kerana sebelum ini saya pernah berkahwin di sana dan mereka terus kaitkan, itu tidak adil. Kahwin di mana sekalipun tidak salah selagi ikut hukum hakam agama. Saya hairan mengapa masyarakat suka memandang hina perkahwinan di Siam,” jelasnya kepada Projek MMO mengenai kontroversinya itu.


"Saya Kena Jaga Maruah Suami, Dia Bapa Kepada Anak Saya"

Enggan dilihat mencari publisiti murahan berhubung dengan kenyataan bapanya sebelum ini, Serina Redzuawan menganggap perceraian yang berlaku terhadapnya sebagai tiada jodoh. Walaupun kenyataan Che Wan sebelum ini dilihat menyalahkan menantunya ke atas keretakan yang berlaku, namun Serina memilih untuk menjaga maruah suaminya.

“Saya anggap jodoh kami tidak panjang. Saya kena jaga maruah dan air muka dia (suami). Apatah lagi dia adalah bapa kepada anak-anak saya. Saya bukan ingin meraih simpati mahupun publisiti murahan. Cuma saya minta peminat doakan yang baik-baik buat saya dan keluarga. Apa-apapun, ia (cerai) masih dalam proses lagi dan kami belum berpisah”

“Saya reda dengan qada dan qadar. Jangan pernah menyalahkan takdir dan jodoh, pasti ada hikmah serta rahsia kebahagiaan yang Allah janjikan. Saya hanya berserah pada Yang Maha Kuasa. Terima kasih buat peminat yang menyokong saya. Saya lebih tenang dan bahagia selepas ini,” jelasnya kepada portal Astro Gempak mengenai perkara itu.

Sebelum ini, Chef Wan pernah menyatakan bahawa Serina tidak pernah bahagia selama 7 tahun berkahwin dengan jejaka mat salleh itu. Dalam masa yang masa, Che Wan turut lantang menyifatkan sikap menantunya, Gavin Edward O’luanaigh yang tidak bertanggungjawab dan kedekut kerana keenggananya memberikan nafkah terhadap isteri selama berkahwin.

Bagaimanapun bagi Serina, menempuh proses perceraian setelah 7 tahun membina perkahwinan bersama suami bukanlah mudah. Dengan itu beliau redha dengan apa yang berlaku dan percaya ada hikmah di sebaliknya serta berserah kepada Allah dalam meneruskan kehidupan. (rtky/w)


Ibu Zizan Razak Berkenan Dengan Mira Filzah?

Biarpun kedua pihak sering menafikan gosip cinta diantara mereka namun hubungan mesra diantara Zizan Razak dan Mira Filzah bukanlah satu rahsia lagi. Menerusi ruangan Cik Pang, mereka berdua ini memang pernah rapat suatu ketika dulu namun hubungan tersebut terhenti sekejap sebelum Zizan kembali menyulam persahabatan sehingga timbul rasa cinta.

“Kata mereka, sebelum ini memang Zizan dan Mira berkawan tetapi tidak sampai bercinta kerana pada waktu sama dramatis jelita itu berkawan rapat dengan pelakon yang kini menjadi sebutan ramai, Fattah Amin. Selepas hubungan mereka tergantung, Zizan kembali hadir dalam hidup Mira”

“Pada awalnya, mereka mahu menyambung persahabatan yang terputus sebelum ini tetapi sepanjang tempoh itu timbul pula perasaan cinta. Kata teman media lagi, jika tidak silap mereka hubungan Zizan dan Mira dikatakan bertambah serius bermula awal tahun ini,” tulisnya kepada Harian Metro di ruangan Cik Pang mengenai hubungan cinta diantara selebriti ini.

Bagaimanapun pada masa yang sama, Zizan juga dikatakan masih berhubungan dengan selebriti berstatus janda yang sehingga kini masih tidak diketahui identitinya. Bukan itu sahaja, malah tulis Cik Pang lagi, Zizan juga pernah menagih cinta terhadap wanita. Tidak pastilah pula sejauh mana hubungan itu terjalin, namun katanya kini Zizan sudah mulai serius dengan Mira.

Dalam masa yang sama, Cik Pang juga mendapat tahu yang ibu Zizan sendiri juga sangat berkenan dengan Mira selain daripada ciri-ciri wanita muslimah yang ada pada dirinya. Jika benar Zizan serius mempunyai rasa cinta terhadap Mira, rasanya tidak perlu tunggu lagi sebelum melepas ke tangan orang lain, nanti tergigit jari pula di kemudian hari. (rtky/w)


Faye Kusairi Perjelas Sebab Kenapa Tiba Tiba Kahwin

Baru baru ini, gambar pelakon yang dikenali melalui kontroversi bersama bekas lelaki Elly Mazlein iaitu Faye Kusairi yang sudah pun bernikah dengan pilihan hatinya itu sedikit sebanyak menimbulkan persoalan terutamanya kepada pihak media.

BACA: Gambar Di Sekitar Majlis Perkahwinan Faye Kusairi & Azmi Hatta

Pernikahannya dengan Azmi Hatta baru baru ini bagaikan tidak kena dengan kenyataan yang pernah dijelaskan sendiri oleh Faye bahawa mereka tidak akan mendirikan rumah tangga dalam masa terdekat. Namun bagi Faye, apa yang terjadi sebenarnya adalah berbeza.

“Sepatutnya kami bertunang dulu namun ia dijadikan majlis pernikahan selepas berbincang dengan ahli keluarga seminggu sebelum berlangsung. Atas sebab itu jugalah kad kahwin saya pun tidak mempunyai sampul”

“Segala-galanya dibuat pada saat-saat akhir yang banyak dibantu oleh ahli keluarga dan kawan-kawan juga,” jelas Faye kepada Kosmo! Online. Apa pun, semoga pasangan ini akan terus kekal bahagia dengan pilihan hati masing masing. (rtky/s)


Sekitar Bulan Madu Sharnaaz Ahmad, Nabila Di Itali

Setelah selesai majlis resepsi di kedua dua belah pihak, dengan tidak membuang masa, pelakon Sharnaaz Ahmad dan isteri, Noor Nabila kini sudah pun tiba di Itali untuk berbulan madu.

Perkongsian gambar perjalanan mereka di sana ternyata membuatkan peminat mereka tidak sabar sabar untuk melihat destinasi seterusnya. Malah peminat juga tidak henti henti mendoakan agar jodoh pasangan ini berkekalan.

Apa yang pasti, peminat sangat jatuh cinta dengan Sharnaaz dan juga Nabila kerana terlihat merendah diri selain suka melihat iras wajah pasangan ini yang hampir sama. Namun ada juga yang tidak senang dengan aksi cium pipi pasangan ini di laman sosial tersebut.

Tidak menghiraukan kecaman dan asyik berkongsi stories di Instagram, semoga perjalanan pasangan ini akan dipermudahkan dan selamat kembali ke tanah air tercinta. Kami kongsi beberapa keping gambar mereka sepanjang berada di sana. (rtky/s)


Janna Nick Mohon Maaf Pakai Baju Seksi

Kalau masih ingat dulu pernah timbul isu dimana Janna Nick dikatakan berlagak diva kerana menolak memakai busana seksi dari pereka tempatan. Namun pada malam anugerah Drama Festival Kuala Lumpur (DFKL) baru-baru ini, Janna dilihat tampil seksi mengenakan baju ketat yang seakan warna kulitnya. Ramai juga yang terkejut dan marah dengan tindakan pelakon itu.

“Saya dah boleh agak pakaian itu pasti mendapat kritikan walaupun sebenarnya baju itu tidaklah seseksi seperti ditonton di televisyen. Kalau diikutkan, saya perlu pakai baju tersebut bersama jaket, namun atas sebab masalah teknikal, jaket itu tak dapat dipadankan bersama”

“Lebih mengejutkan, foto saya mengayakan baju itu turut mendapat ratusan komen di laman Instagram tetapi saya menerima semua kritikan dengan hati terbuka. Malah, saya juga mengambil keputusan untuk tidak memadam gambar tersebut demi menghargai hasil kerja pereka baju itu”

Menyedari busana terbabit mengundang kemarahan peminat, Janna turut memohon maaf dan mengakui kesilapannya yang tersalah memilih penampilan pada malam anugerah itu. Terdahulu, Janna tampil memakai baju rekaan Nizam Zamil, yang mengunakan material warna seakan kulitnya berserta jaluran putih dan sedikit ketat dari kebiasaan yang kita lihat pada Janna.

“Saya mengakui kesilapan ini. Saya anggap kritikan dan nasihat itu tanda mereka sayangkan Janna Nick. Saya mohon maaf diatas kesilapan ini dan berjanji tak akan mengulanginya lagi. Kalau ada benda yang kurang menyenangkan, harap peminat dapat beri teguran ikhlas,” jelasnya kepada m Star Online yang sudah menjangkakan busana itu bakal menimbulkan kontroversi. (rtky/w)


Teruja Bakal Timang Anak, Shaheizy Sam Bina Rumah

Teruja menimang cahaya mata pertama, bukan setakat membuat persiapan dari segi membeli pakaian anak malah Shaheizy Sam turut membina sebuah rumah baru untuk kelahiran bayi itu nanti. Pembinaan rumah baru itu sudah lama dirancang namun hanya sekarang baru dapat dibina, yang turut bersebelahan dengan rumah ibu Sam.

“Sam sangat teruja untuk menimang cahaya mata sehingga membina rumah untuknya. Tambahan pula, sambutan Hari Raya kali ini akan jadi lebih meriah dengan kehadiran orang baharu dalam keluarga. Sam sendiri tidak menyangka mendapat zuriat. Maklum saja, sebagai anak bongsu, Sam sentiasa berasakan diri ini sebagai adik”

“Jadi, dalam kepala masih terfikir diri Sam masih kecil, sedangkan kini sudah pun beristeri dan bakal menjadi bapa. Kadang-kadang, apabila berjumpa dengan orang muda, Sam rasa mereka lebih tua daripada Sam. Tiba-tiba, apabila hendak mendapat anak, baru terfikir, Sam bukan muda lagi,” katanya kepada Berita Harian Online.

Ditanya pula mengenai perkembangan isterinya, Syatilla Melvin, Sam memberitahu beliau bakal bersalin pada pertengahan bulan depan. Susulan itu pasti soalan kerjaya ditanya, bagi Sam, beliau tidak menghalang isterinya berlakon mahupun berhenti terus selepas bersalin nanti kerana masih ada perniagaan yang boleh diuruskannya. (rtky/w)


Chef Wan Dedah Sebab Sebenar Serina Bercerai

Pernah makan garam terlebih dahulu dalam bab perkahwinan serta tidak mahu penceraian anaknya menjadi spekulasi tanpa berasaskan cerita yang sebenar, Chef Wan tampil berkongsi kisah yang terjadi di sebalik keruntuhan rumahtangga anaknya, Serina Redzuawan.

Melalui perkongsian panjang lebar di Instagram, secara ringkasnya apa yang terjadi di dalam rumahtangga Serina adalah pihak suami yang enggan memberikan nafkah kepada bekas isterinya sekaligus mengheret kepada pemfailan penceraian daripada Serina sendiri.

Tambah Chef Wan lagi, dia juga sudah beberapa kali menasihatkan menantunya itu tentang kepentingan dirinya menjalankan tanggungjawab sebagai suami dan juga pemberian nafkah setiap bulan namun perkara tersebut tidak diendahkan membuatkan Serina tidak bahagia sepanjang lebih 6 tahun berkahwin.

“I told my son in law dont be “a cheap fucking bastard“! Kasi kan. Kau nak sangat kan. Kau ingat kita datang dari keluarga yang bangsat ke? Even my ex wife pun saya kasi RM3,000 sebulan for her living allowances and bought a 3 bedroom apartment for her and you know how generous I am to all my grandchildren too! Enough is enough. So jika tidak mahu mendengar nasihat bapa mertua, rasa saya sampai sini sahajalah,” antara luahan hati chef selebriti tersebut di Instagram.

Serina sebelum ini mengambil keputusan berdiam diri daripada berkongsi punca utamanya memfailkan penceraian. Namun sebagai bapa yang mengetahui perkara sebenar, Chef Wan menjelaskan situasi sebenar.

Tahniah Chef Wan kerana menjadi lelaki yang bertanggungjawab bukan saja terhadap bekas isteri malah kepada ibu dan seluruh keluarganya. Menyifatkan tindakan Serina adalah perkara yang betul dan bersyukur di atas hal itu, peminat juga turut mendoakan agar Serina tabah dalam mengharungi kehidupan bergelar ibu tunggal. (rtky/s)


Serina Redzuawan Nekad Mohon Cerai Daripada Suami

Sikap kedekut suami dan gagal memberikan nafkah antara punca Serina Redzuawan nekad untuk menuntut cerai daripada suaminya Gavin Edward O’luanaigh atau nama Islamnya Salahudin Ghafar. Perkara itu disahkan sendiri oleh bapa Serina, Chef Wan yang turut sedih dengan pergolakan rumah tangga yang menimpa anaknya.

“Anak perempuan saya sedang memfailkan perceraian dan dia akan melalui beberapa prosiding untuk memperjuangkan hak dan keadilan. Berat mata memandang, berat lagi bahu Serina yang memikul sepanjang enam setengah tahun menjalani perkahwinan yang tidak bahagia”

“Dalam mana-mana perkahwinan sekalipun, seorang isteri perlu dimanjakan suami, tetapi sayangnya anak saya bekerja teruk ke sana-sini mencari rezeki dan sebagai seorang ayah, sudah semestinya saya sedih. Bekas isteri saya pun menerima RM3,000 sebulan bagi perbelanjaan harian dan saya membelikannya sebuah apartmen”

“Cukuplah. Jika tidak mahu mendengar nasihat bapa mentua, saya rasa, sampai sini sahajalah. Saya percaya, Serina layak mendapat kehidupan yang lebih baik,” jelasnya kepada Berita Harian Online mengenai status perkahwinan anak perempuanya itu.

Sebelum ini pelbagai spekulasi mengenai masalah rumah tangga anak chef selebriti itu termasuk tindakan Serina yang hadir ke mahkamah syariah untuk proses bercerai. Bagaimanapun Serina enggan memberikan sebarang komen mengenainya namun Chef Wan hari ini membuat keputusan untuk mendedahkan segalanya bagi menghentikan kontroversi. (rtky/w)


Nampak Bentuk Kemaluan, Peminat Tegur Aliff Syukri

Tindakan berkongsi kemanisan hidup bersama pasangan di laman sosial tidaklah salah namun oleh kerana ada perkara yang tidak patut dilihat, Aliff Syukri baru baru ini dikecam segelintir pengikutnya di laman Instagram.

Semuanya gara gara kerana video pendek dirinya menari dalam keadaan tuala yang basah. Maka ketika beberapa saat terlihatlah bentuk kemaluannya di dalam video tersebut. Ada yang menyifatkan tindakannya itu adalah tidak sesuai untuk dikongsikan di laman sosial lebih lebih lagi dia baru pulang dari umrah.

Selain ada yang menyifatkan apa dilakukannya itu umpama buang tabiat, ada juga yang menyatakan video gelagat menari yang turut disertai oleh isterinya itu adalah sangat romantis. Dalam video itu juga Aliff Syukri menyatakan bahawa isterinya selalu sahaja serius.

Apa pun, ini bukan kali pertama jutawan kosmetik ini memeriahkan laman sosial dengan perkara sebegini. Pastinya Aliff Syukri juga turut mempunyai jawapan tersendiri. Mungkin juga apa yang dilakukannya hanyalah sekadar hiburan bersama isteri tercinta. (rtky/s)


Isteri Kedua Gelar Adi Putra Penipu, Tikam Belakang?

Jika sebelum ini Adi Putra tidak hadir di mahkamah di atas urusan penceraiannya, kali ini pelakon lelaki tersebut dilihat memuatnaik sekeping gambar (yang telah pun dipadamkan) di laman sosial berkaitan kenyataan yang dikeluarkan oleh isteri keduanya.

Melalui screenshot dari yang tersebar di laman sosial, Adi turut mengeluarkan kenyataan balas mengenai dakwaan isteri keduanya itu yang menyatakan bahawa Adi adalah penipu selain turut menyatakan bahawa dirinya telah ‘ditikam dari belakang’ oleh orang yang dcintainya.

Sehingga kini Adi masih lagi enggan muncul dan berhadapan dengan pihak media sekaligus membuatkan peminat dan juga orang ramai tertanya tanya mengenai situasi sebenar pelakon ini.

Namun mungkin juga bila empunya diri sudah bersedia nanti, dia akan memberi kenyataan kepada pihak media seperti mana Adi pernah membuat sidang media demi menjelaskan kontroversi perkahwinan keduanya. (rtky/s)


Selesai Bernikah, Faye Kusairi Mohon Peminat Doakan

Jika imbas kembali pergolakkan rumah tangga Elly Mazlein suatu ketika dulu yang turut mengaitkan Faye Kusairi sebagai orang ketiga, ramai yang tidak menyenangi berita pernikahannya tempoh hari dengan bekas suami Elly, Azmi Hatta. Biarpun menyedari hakikat itu, Faye tetap memohon doa dari peminat untuk rumah tangganya.

“Suami berpesan doakanlah yang baik-baik untuk kami sekeluarga dan terima kasih. Pada masa yang sama saya sebagai isteri akan bekerja seperti biasa. Manakala tentang batas ketika berlakon suami saya ada pesan juga seperti mana suami lain pesan kepada isterinya”

“Mengenai bulan madu tu kami memang tak ada perancangan lagi sebab suami pun sibuk dengan kerja untuk drama yang akan keluar pada bulan Ramadan nanti. Dan saya pun sibuk dengan persiapan untuk berlumba juga,” jelasnya kepada portal Media Hiburan.

Terdahulu, Faye yang sebelum ini menafikan akan bernikah dengan Azmi dalam masa terdekat ini tiba-tiba memuat naik beberapa gambar pernikahannya di laman sosial. Lebih mengejutkan lagi apabila berita pernikahannya itu dirahsiakan dari semua orang.

Apapun akhirnya mereka telah selamat disatukan dan semoga dengan perkahwinan yang dibina ini akan kekal hendakNya. Apa sekalipun yang terjadi di masa lalu, buang yang keruh ambil yang jernih. Sama-samalah kita doakan yang terbaik buat mereka. (rtky/w)


Farahdhiya Elak Untuk Bercinta Dengan Suami Orang

Mengakui pernah mengenali beberapa lelaki yang berstatus suami, namin penyanyi dan pelakon Farahdhiya menjelaskan bahawa dia memilih untuk tidak bercinta dengan suami orang. Malah perkara tersebut merupakan perkara utama yang perlu diketahuinya jika berkawan.

“Kalau tanya mana-mana perempuan pun, sudah tentu pilihan utama adalah seseorang yang masih single dan duda pun tidak ada masalah. Sekarang ini nak kenal orang pun kena tanya dulu sama ada dia single atau sudah berkahwin”

“Sekejap lagi kalau keluar tiba- tiba suami orang dah cakap pula Farahdhiya rampas laki orang. Kadang-kadang lelaki ini sudah pun dia cakap tidak,” katanya kepada Rotikaya.

Tambahnya lagi, lelaki pilihannya bukanlah semestinya seseorang itu kaya tetapi memadailah untuk menyaranya serta keluarga. Selain itu, perlulah bersikap matang.

“Bagi saya biarlah orang itu boleh menyara saya, kalau saya tak bekerja pun dia boleh sara juga. Saya tak cakap awak kena bagi saya sebuah banglo, Ferrari dan Lamborghini.

“Kalau umur pula saya pilih seseorang yang matang dan bukanlah lelaki yang berpangkat bapa atau lelaki orang, itu semua minta jauh. Kalau dapat umur lingkungan saya yang masih single pun lagi bagus. Sebab bapa saya pernah cakap jangan pilih orang yang terlampau berumur sangat nanti hidup dengan dia berapa tahun saja,” katanya sambil berseloroh.

Sementara itu, Faradhiya juga turut berkongsi bahawa sebelum ini ada beberapa lelaki yang mengenalinya bersikap kebudak budakan kerana walaupun baru sahaja keluar bersama sudah mula untuk mengawal gerak gerinya. (rtky/h)


Keith Foo, Isteri Bakal Timang Bayi Perempuan Julai Depan

Memang tidak tergambar perasaan teruja Keith Foo yang bakal bergelar bapa tidak lama lagi. Menurutnya, kandungan isterinya, Kim Raymond sudah memasuki enam bulan dan bakal menimang cahaya mata pertama mereka sekitar Julai depan. Namun apa yang lebih menyeronokkan lagi pasangan ini bakal menimang bayi perempuan.

“Kandungan Kim sudah memasuki usia enam bulan. Dia dan bayi dalam kandungan juga dalam keadaan sihat. Tiada masalah setakat ini. Kami sudah imbas kandungan dan bayi itu adalah perempuan. Setakat ini, kami belum menetapkan nama untuk bayi itu”

“Nanti bila sudah sampai waktunya, baru kami akan tetapkan. Setakat ini, saya cuma doa agar Kim dan kandungan sentiasa sihat sehingga detik kelahiranya,” jelasnya kepada Utusan Online mengenai perkembangan terbaru kesihatan isterinya yang hamil.

Sebelum ini Keith ada mengakui dirinya secara tiba-tiba gemar makan coklat setiap hari. Rupanya ianya adalah tempias isterinya yang hamil. Malah jelasnya lagi, kerjaya seninya turut dihentikan buat sementara waktu bagi memberi perhatian kepada isterinya yang hamil. (rtky/w)


Masih Kenal Hati Budi, Mawar Rashid Belum Fikir Pasal Kahwin

Kalau dilihat menerusi laman Instagram Mawar Rashid kebelakangan ini memang kelihatan begitu bahagia dengan cinta hati baru, Raf Yaakob. Malah beliau juga lebih terbuka dan seronok berkongsikan perkembangan hubungan cinta itu kepada peminatnya di laman sosial.

“Hubungan kami semakin serius dan tiada apa yang perlu disembunyikan tentang apa yang saya rasa bersama pengikut laman sosial saya. Lagi pula saya agak yakin dengan kesungguhan dia. Apa yang saya lakukan itu membuatkan saya dan dia gembira. Dia seorang yang matang, bertanggungjawab dan berkarisma yang mana memang menepati cita rasa saya”

“Biarpun dia berstatus duda tapi saya terima dia seadanya. Masih terlalu awal untuk ke arah itu (perkahwinan), kami baru masuk bulan keempat bercinta. Saya mahu fokus dengan kerjaya lakonan terlebih dahulu dan jika suatu hari nanti ada jodoh kami, Alhamdulillah,” katanya kepada M Star Online mengenai perkembangan hubungan mereka.

Sudah tiga bulan menjalinkan hubungan cinta, Mawar akui Raf mempunyai ciri-ciri lelaki idamannya. Yakin dengan kesungguhan jejaka itu pula membuatkan Mawar berani mempamerkan aksi mesra secara terbuka. Bagaimana setakat ini Mawar masih belum terfikir soal kahwin berikutan keduanya masih dalam proses mengenali hati budi.

Kalau sudah sayang, tidak kisahlah apa statusnya sekali pun. Kalau dah jodoh pula tak akan ke mana. Tambah-tambah lagi keluarga Raf sudah mengetahui tentang hubungan mereka dan merestuinya. Apapun semoga Mawar akan terus bahagia dan dipercepatkan jodoh dengan si dia. (rtky/w)


Jadual Suami Padat, Mia Ahmad Batal Majlis Resepsi

Baru-baru ini Mia Ahmad dan suami, Mohd Izham Tarmizi telah mengadakan resepsi di Terengganu, dan sepatutnya sebuah lagi majlis resepsi akan diadakan di sebuah hotel terkemuka di ibu negara pada 22 Mac lalu namun terpaksa dibatalkan. Menerusi akaun Instagram, Mia telah memohon maaf diatas pembatalan itu akibat jadual padat suaminya.

“Memang sejak awal lagi, majlis berkenaan sudah dirancang untuk diadakan di Kuala Lumpur. Namun, berikutan jadual suami yang terlalu padat, hasrat itu terpaksa dibatalkan. Jujur saya katakan, jadualnya memang tersangat padat. Kami memang tidak boleh nak selitkan apa-apa lagi”

“Akhirnya, kami terpaksa mempertimbangkan juga perkara itu walaupun tentunya saya rasa sedih kerana ada teman rapat di ibu kota yang tidak sempat datang ke majlis kahwin saya sebelum ini. Saya harap mereka dapat memahami kesulitan ini”

“Saya pun sudah berkahwin selama tiga bulan. Kalau hendak diadakan juga majlis yang tertunda ini, rasanya macam sudah basi. Tak dapat juga nak jadi Elsa macam Frozen,” jelasnya kepada Berita Harian Online mengenai pembatalan majlis resepsi perkahwinan.

Biarpun serba salah dan sedih dengan pembatalan itu, tetapi Mia terpaksa membuat keputusan demikian kerana enggan membebani ramai pihak termasuk suaminya yang sibuk. Terdahulu Mia dan suami telah selamat melangsungkan majlis resepsi perkahwinan di Terengganu. (rtky/w)


"Tidak Berhenti Tapi Perlahankan Lakonan"

Buat sesetengah selebriti, berkahwin merupakan tiket untuk mereka berehat seketika daripada dunia seni. Bergelar isteri kepada penjaga gol, Mia Ahmad memilih untuk meneruskan kerjayanya sebagai pelakon memandangkan kerjayanya masih di peringkat permulaan.

“Waktu saya berkahwin dua bulan lalu kerjaya saya masih berada pada peringkat permulaan dan tidak mungkin akan berhenti terus, tetapi hanya memperlahankan kerjaya lakonan. Ada juga peminat yang bertanya, kenapa saya berkahwin terlalu awal ketika kerjaya sedang menyinar”

“Namun, saya percaya setiap orang rezekinya berbeza-beza. Saya juga bukan muda lagi jadi keputusan berkahwin dan memperlahankan kerjaya lakonan dibuat berdasarkan beberapa faktor,” jelasnya kepada Harian Metro berhubung dengan perancangan kerjayanya.

Kalau diikutkan memang agak lama Mia menyepikan diri dari dunia lakonan. Mungkin masih di fasa bulan madu bersama suami. Terdahulu Mia dan Izham Tarmizi telah selamat diijabkabulkan pada awal Januari lalu. Dalam majlis itu Mia menerima mas kahwin sebanyak RM2,000. (rtky/w)


"Saya Bukan Jenis Ikut Suami Setiap Masa"

Lain orang lain caranya mengendalikan hal rumah tangga dan bagi Datin Alyah, beliau lebih selesa tidak mengikut suami, Datuk Ramli M.S ke semua acara jika tidak melibatkan kehadiran beliau. Malah pasangan suami isteri ini juga memang dari awal perkenalan sudah menerapkan konsep sebegitu supaya masing-masing lebih profesional dan fokus.

“Kalau event atau jemputan itu tidak melibatkan saya, saya tak akan pergi. Saya memang bukan jenis ikut suami. Bukan sebab tidak support. Tetapi rasanya Tok Ram boleh manage dirinya sendiri. Dia sudah lakukan apa yang dia buat sekarang sudah berpuluh tahun”

“Jadi rasanya dia pun sudah selesa dengan cara itu. Apa pun, sebelum Tok Ram keluar, kita sebagai isteri perlulah prepare apa patut. Yang penting, kami sudah belajar sejak dari awal perhubungan, kami selalu terapkan konsep ‘kerja saya, adalah hal saya’, begitu juga dengan dia,” jelasnya kepada Media Hiburan mengenai dirinya yang jarang dilihat bersama suami ke acara.

Terdahulu, Alyah ada memberitahu dirinya tidak pernah merasa tertekan apabila ditanyakan soal anak. Malah beliau dan suami juga tidak pernah merancang dan hanya menantikan rezeki. Selain itu faktor usia Alyah dan suami juga membuatkan beliau redha dengan ketentuan Ilahi. (rtky/w)


Hafidz Roshdi Pilih Nama Anak Luth

Siapa tidak teruja menimang cahaya mata, apa lagi bayi pertama. Begitu juga dengan Hafidz Roshdi yang sudah mempunyai nama untuk anak pertamanya meskipun kandungan isteri baru mencecah empat bulan. Dalam masa yang sama, pengalaman lalu isteri keguguran membuatkan Hafidz lebih berwaspada dengan keadaan isterinya kini.

“Walaupun belum melakukan imbasan jantina anak, tak tahu kenapa naluri saya kuat mengatakan kami bakal dikurniakan anak lelaki. Begitu juga isteri yang inginkan anak lelaki. Disebabkan itu saya memilih nama Luth. Pada masa sama saya juga ada senaraikan tiga nama sekiranya anak perempuan. Namun dalam soal ini segalanya atas ketentuan Allah SWT”

“Kami sebenarnya tak kisah lelaki atau perempuan asalkan anak yang dilahirkan itu sihat dan cukup sifat. Pengalaman lalu buatkan saya serik. Jadi apabila tahu isteri hamil kali kedua, saya terus larang dia buat kerja rumah atau apa saja aktiviti berat. Saya tak mahu insiden sama berulang,” katanya kepada Harian Metro mengenai perkara itu.

Manakala apabila ditanya mengenai perkembangan terkini isterinya, Hafidz memberitahu bahawa isterinya masih mengalami alahan bau serta muntah-muntah. Namun kalau diikutkan keadaannya terdahulu yang alah bau Hafidz sendiri, kini keadaan isterinya lebih baik. Malah Hafidz dan isteri juga sudah mula membuat persiapan menyambut kelahiran bayi. (rtky/w)


"Saya Berhijab Bukan Kerana Allah"

Baru-baru ini hangat seketika apabila pelakon, Sara Ali yang bertudung tiba-tiba tampil tidak berhijab di khalayak ramai. Tindakan itu sekaligus mendapat kecaman ramai, lebih kecoh lagi apabila Sara sendiri mengakui dirinya bertudung bukan kerana Allah dan hatinya juga tidak pernah tenang semenjak mengenakan hijab setahun lalu.

“Setahun saya rasa bersalah dan hidup tidak tenang. Tidur pun tak lena. Mula-mula fikir nak diamkan diri tetapi sampai bila saya harus hidup dengan keadaan sebegini. Apa yang saya lakukan ini bukan patut dibanggakan pun tetapi saya sudah lama berfikir tidak mahu menyembunyikannya”

“Keputusan ini dibuat selepas berbincang dengan banyak pihak termasuk keluarga saya dan beberapa orang lain dalam industri hiburan terutama wartawan. Saya akui saya berhijab bukan kerana diri sendiri atau kerana Allah tetapi kerana sesuatu yang tidak mahu saya sebutkan. Tiada ibu bapa bangga dengan keputusan ini terutama melibatkan urusan agama”

“Tetapi mereka akur walau tidak bersetuju dengan keputusan ini. Ini silap saya, sepatutnya saya bertindak menggunakan akal tetapi tidak. Saya meminta maaf tidak menjadi diri sendiri, tetapi saya sudah cuba yang terbaik. Saya tidak suka bangun tidur dengan perasaan bersalah dan menipu semua orang selama setahun,” katanya kepada Oh Bulan mengenai perkara itu.

Meskipun memasang niat untuk tidak lagi berpura-pura, perkongsian beliau di Facebook Live untuk memperjelaskan tindakannya itu nampaknya sekali lagi mengundang kemarahan peminat. Apa yang pasti ramai mengaitkan tindakan Sara itu dengan Uqasha Senrose yang dilihat memulakan ‘trend’ membuka tudung. (rtky/w)


Satu Harga Tapi Makan Berganda Ganda

Inilah perkara yang paling seronok sekali bila KFC buat promosi terbaru. Nak tahu sebab apa? Sebab tawaran promosi yang ada payah betul nak tolak. Tengok saja harga, ajak kawan kawan, mesti jadi punya.

Malah tawaran terbaru KFC kali ini – Bucket Berganda – satu bucket untuk ayam dan satu bucket lagi untuk 6 Crispy Tenders yang lembut empuk, Smoky BBQ Winders yang diimport khas, 1 Cheezy Sos yang memang menjadi kegilaan ramai juga 3 gelas minuman berkarbonat yang menyegarkan anda.

Memang gila sebab anda boleh makan 5 ketul ayam dan juga 3 minuman hanya dengan RM37.90 — kalau tidak mampu habiskan seorang diri, set menarik ini mampu kenyangkan sehingga 4 orang yang sedang mengidam KFC. Boleh habis makan seorang ke agak-agak? Kalau tak boleh, kenalah ajak kawan-kawan!

Untung dan nikmat berganda-ganda bila dapatkan Bucket Berganda dan jika ada ingin menambah kemeriahan dengan menikmati KFC yang lebih banyak bersama rakan-rakan, anda boleh dapatkan kombo B (9 ketul ayam) atau nak lebih banyak lagi, kombo C (15 ketul ayam). Punyalah jimat tu kalau nak buat jamuan kecil kecilan atau pun makan dengan keluarga, bukan?

Jadi apa tunggu lagi, jangan lepaskan peluang anda untuk dapatkan Bucket Berganda di cawangan KFC yang terdekat dengan anda!


"Harap Bila Saya Tiada Nanti, Anak-Anak Tidak Tinggal Solat"

Tidak dinafikan ramai mengangumi keluarga Johan Rajalawak dan isteri, Ozlynn mendidik anak-anak mereka. Lihat sahaja di Instagram, tidak pernah sehari mereka tidak solat berjemaah bersamadi rumah. Perkara itu turut diakui Johan sendiri yang memilih untuk mengajar anak-anaknya berdisiplin terutama perihal solat sejak mereka kecil lagi.

“Saya tidak pernah mengajak anak-anak saya solat tetapi dari kecil saya ajar mereka hormat waktu solat. Di rumah, bukan saya dan isteri sahaja akan solat berjemaah tetapi pembantu rumah juga. Waktu itu segala kerja perlu ditinggalkan. Jika anak-anak menangis pun waktu sedang berjemaah, kami biarkan sahaja dan teruskan solat seperti biasa”

“Minggu pertama mungkin mereka tidak faham tetapi bila perkara tersebut (berjemaah) dilakukan setiap hari mereka sendiri faham dan tidak menangis lagi. Selepas itu mereka sendiri akan ikut kami solat walaupun hanya meniru gaya tanpa bacaan”

“Bila saya lihat mereka sudah boleh ikut bacaan dalam sembahayang, saya mula ajar mereka demi sedikit. Alhamdulilah, waktu solat adalah waktu kami semua bersama di rumah. Saya mahu bila saya tiada nanti, mereka tetap akan mendirikan solat,” katanya kepada portal Astro Gempak.

Seperti ramai yang tahu, sikap Johan di kaca televisyen memang kelakar namun katanya, beliau seorang yang berbeza apabila mendidik anak-anak. Peminat yang sering mengikuti perkembangan keluarga ini di laman sosial pasti tahu bertapa garangnya Johan tetapi sangat penyayang! (rtky/w)


Mira Filzah Dinobat Heroin Pilihan Di DFKL, Ramai Tak Berpuas Hati

Biarpun tidak dapat menghadirkan diri ke majlis Anugerah Drama Festival Kuala Lumpur (DFKL) yang berlangsung kelmarin, nampaknya rezeki berpihak kepada Mira Filzah apabila dinobatkan sebagai Heroin Pilihan. Bagaimanapun disebalik kemenangan yang diraihnya itu, ramai pula yang tidak berpuas hati, sekaligus mempertikaikan keputusan yang diumumkan itu.

“Sejujurnya saya memang tidak sangka menang. Ini kerana calon lain pun hebat dan berbakat besar. Sebagai contoh Siti Saleha dan Umi Nazeera. Cuma memandangkan DFKL adalah anugerah berdasarkan undian peminat, jadi saya menang disebabkan usaha dan kerja keras peminat”

“Saya berterima kasih kepada mereka. Jadi ini adalah rezeki saya atas usaha peminat. Saya tahu mereka tidak berhenti mengundi saya. Tanpa berkempen untuk meraih undi, dibuat atas inisiatif peminat yang menyayanginya tanpa diminta,” katanya kepada Projek MMO mengenai kemenangannya di Drama Festival Kuala Lumpur (DFKL) yang dipertikaikan.

Terdahulu, majlis yang berlangsung di Pusat Konvensyen Antarabangsa Putrajaya (PICC) telah menyaksikan kemenangan besar drama popular 7 Hari Mencintaiku yang memperoleh enam trofi pada malam itu. Drama tersebut turut dibarisi pelakon hebat seperti Shukri Yahaya dan Siti Saleha. (rtky/w)


"Berita Perkahwinan Hanya Khabar Angin"

Baru-baru ini kedengaran gosip mengenai pernikahan diantara Yuna dan kekasih hatinya, Adam Sinclair. Perkahwinan itu khabarnya akan berlangsung pada awal Ogos depan. Bagaimanapun empunya badan menafikan berita tersebut dan menyatakan keadaan dirinya yang masih tidak mempunyai perancangan untuk ke perkahwinan.

“Berhubung desas desus pertunangan dan perkahwinan yang tersebar, itu semua khabar angin semata-mata. Saya setakat ini tidak ada sebarang perancangan. Saya berharap, tiada lagi spekulasi seperti ini,” jelasnya kepada Utusan Online mengenai gosip pernikahanya.

Terdahulu, Yuna bakal menamatkan zaman bujangnya pada 1 Ogos depan bersama pilihan hatinya. Biarpun sebelum ini Yuna tidaklah begitu terbuka mengenai hubungan cintanya, namun ramai mendakwa mereka sememangnya mempunyai hubungan istimewa.

Bahkan ini bukanlah kali pertama kontroversi berhubung pernikahan dan pertunangan penyanyi antarabangsa itu bertebebaran. Sebelum ini juga Yuna dikatakan telah mengikat tali pertunangan dek kerana Yuna memuat naik gambarnya dan Adam memakai pakaian sedondon. (rtky/w)


Salah Parking, Iqram Dinzly Pertahan Diri Di Instagram

Gara gara parking kereta di tempat yang tidak sepatutnya, satu nota telah diletakkan di bahagian cermin hadapan kereta Iqram Dinzly namun perkara tersebut menjadi lebih hangat apabila pelakon tersebut membuat kenyataan balas di Instagram.

Semuanya bermula apabila gambar kereta milik pelakon tersebut yang parking di laluan masuk sebuah jalan dimuatnaik di laman sosial dan bercerita hal parking, pastinya ia merupakan satu isu yang sangat mudah menimbulkan kemarahan orang ramai.

Ramai menyifatkan tindakan Iqram adalah satu tindakan yang mementingkan diri sendiri. Malah ramai yang menyokong nota – kereta besar otak kecil – yang ditinggalkan di kereta berkenaan adalah bersesuaian dengan perlakuan selebriti tersebut.

Kecaman demi kecaman diterima dan sehingga kini Iqram masih belum menurunkan gambar dirinya yang menjawab kembali kenyataan di atas nota yang ditinggalkan tersebut. Wahai manusia sekalian, tiada dosa kalau mahu meminta maaf di atas kesalahan sendiri pun. Namun mungkin juga perkara ini dirancang demi menghebahkan perniagaan kedai makannya yang baru beroperasi baru baru ini.


Pertahan PM Najib, Zed Zaidi Digelar Penjilat, Macai

Nampaknya permohonan maaf selebriti Najip Ali setelah mempersendakan Perdana Menteri, Datuk Seri Najib Tun Razak tidak dapat memuaskan hati Zed Zaidi yang tetap membuat laporan polis. Perkara tersebut membuatkan warga laman sosial berang dan marah dengan tindakannya itu.

“Saya bukan batu api dan saya tak peduli apa orang cakap tentang tindakan saya yang mewakili Seniman. Orang mahu saya matang dalam isu ini tapi persoalannya adakah mereka melihat isu yang wujud ini secara profesional?”

“Isu Najip dan Mediacorp telah meminta maaf itu sudah jelas. Tapi apa yang kami persoalkan ialah tahap profesionalisme selebriti lain yang turut terlibat mempersendakan Perdana Menteri kita. Kenapa mereka tidak mohon maaf?” katanya kepada mStar Online.

Akibat tindakan dan pendirian Zed itu, ramai yang menyifatkan Presiden persatuan Seniman tersebut sebagai macai dan juga penjilat Perdana Menteri. Namun bagi Zed, apa yang dilakukannya itu bukanlah untuk mencari gaduh sebaliknya sebagai satu cara untuk menghormati tahap kepimpinan tertinggi tanah air. (rtky/s)


Elly Mazlein Sedih Akaun Instagram Digodam

Tidak dinafikan laman sosial merupakan medium penting untuk selebriti berkongsikan pelbagai perkara. Dari soal kerjaya hinggalah kepada kehidupan peribadi, namun tidak bagi Elly Mazlein apabila akaun Instagramnya digodam oleh pihak tidak bertanggungjawab. Perkara malang itu disedarinya apabila ingin memuat naik posting di laman sosial tersebut tetapi gagal.

“Seperti biasa saya cuba masuk ke akaun Instagram tetapi gagal. Apabila disiasat, rupa-rupanya ia sudah digodam. Saya banyak berkongsi perkembangan anak, Sefhia menerusi Instagram selain bercerita perihal kerjaya. Memang sedih apabila semua koleksi gambar dipadam”

“Selain itu, Instagram menjadi tempat untuk saya berkempen Super Karoks dan macam-macam lagi. Bila jadi begini memang sedih. Apa pun, saya sudah maafkan siapa yang melakukannya. Insya-Allah petang ini saya akan buka akaun Instagram baru,” katanya kepada Harian Metro.

Dalam masa yang sama Elly turut meluahkan rasa terkilannya apabila akaun Instagram digodam kerana di situlah banyak kenangan-kenangan serta perkembangan anaknya disimpan. Apapun cerita mengenai akaun selebriti digodam ini memang kerap didengar, di luar sana juga dah ramai selebriti yang terkena. Harap Elly bersabar menerima dugaan ini. (rtky/w)


Fathia Latiff Gementar Bergandingan Dengan Zul Ariffin

Siapa yang tidak jatuh hati dengan kekacakan dan juga perwatakan maskulin Zul Ariffin malah Fathia Latiff yang bergandingan bersama pelakon lelaki tersebut juga turut terkena tempiasnya ketika berlakon bersama dalam drama yang menggandingkan mereka berdua.

“Saya dan Zul, kami mempunyai cara lakonan yang berbeza jadi sebab itu pada awalnya kami mengambil masa untuk membina keserasian. Apa yang saya buat, saya bayangkan yang Zul seolah-olah benar-benar suami saya”

“Bagi saya, bergandingan dengan Zul dia sangat profesional dan mencabar kerana dia banyak memberikan elemen kejutan dalam lakonannya terutama babak romantik. Kadang-kadang tu dia sweet sangat sampai buat saya rasa gementar dan jadi agak malu-malu,” katanya kepada portal Malaysia Digest.

Sebelum Fathia Latiff, Ayda Jebat sendiri turut merasai bahang kemanis Zul Ariffin malah peminat Ayda sehingga kini masih menyimpan harapan agar pasangan tersebut disatukan. Apa pun, mungkin juga ada peminat baru yang akan muncul selepas mereka menonton drama Menanti Februari yang sedang ditayangkan kini. (rtky/s)


Datuk Seri VIda Cepat Bergerak Ke Hadapan, Terus Positif

Pernah melalui tiga kali penceraian, Datuk Seri Vida melalui temubual khas bersama Utusan Malaysia baru baru ini berkongsi sedikit sebanyak bagaimana dia berhadapan dengan situasi sebegini.

Apa yang menarik, di dalam temubual tersebut juga usahawan wanita berjaya ini juga turut menyatakan pandangannya terhadap kemampuan wang dalam membeli kasih sayang – berdasarkan latarbelakangnya yang ramai sudah mengetahui adalah wanita berkerjaya dan juga memegang gelaran jutawan.

“Pada saya boleh juga hendak beli. Tetapi bahagia yang subjektif. Bahagia rumah tangga, ada orang boleh beli, tabur duit jadi bahagia. Tetapi sekarang ni, kita tabur pun tak bahagia juga, macam mana tu?”

“Cuma ia mengajar saya, lain kali carilah pasangan yang sekufu dengan kita, itu pengajaran buat saya,” katanya kepada akhbar tersebut. Malah menurut Datuk Seri Vida, dia sendiri tidak pernah serik untuk membina rumahtangga yang baru.

Sementara itu, bagi mengubat rasa hati yang sedang bersedih ketika ini, Datuk Seri Vida pastinya memilih untuk membeli belah, sekurang kurangnya dia dapat terus laju bergerak ke hadapan demi mengharungi kehidupan.

“Oho, sudah tentulah dengan membeli-belah. Lagi banyak beli, lagi sejuk hati tu. Tetapi yang lebih penting lagi, malam-malam saya akan bermunajat. Saya jenis tidur lewat. Tidur sekejap, bangun balik untuk bermunajat kepada Allah”

“Saya adu segala-galanya kepada Dia, kemudian saya akan tidur semula selepas subuh. Sehari saya cuma tidur lima jam sahaja. Tetapi peliknya, kalau orang lain tak tidur kurus, tetapi saya tetap macam ni….Hahaha!,” kongsinya lagi kepada akhbar tersebut.


“Nak Kahwin Tapi Tahu Bila Jodoh Sampai”

Pernah menyatakan bahawa dia ingin memberikan sepenuh perhatian kepada kerjaya dan perniagaan, Fazura dalam masa yang sama menjelaskan bahawa dia turut mengimpikan untuk mendirikan rumahtangga dan berkeluarga.

“Faz tak tahu bila jodoh akan sampai. Sebagai manusia biasa, pasti Faz juga ingin berumah tangga dan memiliki keluarga sendiri,” katanya kepada BH Online baru baru ini. Namun buat ketika ini nampaknya Fazura begitu sibuk dengan kerjaya.

Sebelum ini Fazura pernah menjelaskan bahawa dia belum cukup bersedia untuk berkahwin malah gosip yang pernah timbul khabar angin bahawa Fazura menjalin cinta dengan lelaki Inggeris bagaimanapun menurut empunya badan, lelaki berkenaan hanyalah kawan sahaja.

Apa pun, semoga satu hari nanti Fazura akan bertemu juga jodohnya. Mungkin juga jodoh akan hadir di waktu yang tidak terjangka. Selagi masih fokus dengan kerjaya, apa salahnya berikan sepenuh tumpuan, bukan? (rtky/s)


Gambar Di Sekitar Majlis Perkahwinan Faye Kusairi & Azmi Hatta

Apabila ditanya sering berdolak-dalik mengenai tarikh pernikahan tetapi baru beberapa jam lalu, Faye Kusairi memuat naik gambar kad undangan perkahwinannya di Instagram sekaligus memberi bayangan bahawa dirinya telah bernikah dengan pengarah, Azmi Hatta hari ini.

Menyokong lagi perkara tersebut adalah apabila kelab penyokong Faye sendiri telah berkongsi beberapa gambar dipercayai berkaitan dengan majlis nikah pelakon terbabit. Tindakan Faye yang berdiam diri dan bernikah secara senyap bersama duda Elly Mazlein itu membuatkan ramai peminat terkejut dan membuat pelbagai spekulasi mengenainya.

Bagaimanapun setakat ini Faye masih belum memberikan sebarang komen mengenai majlis perkahwinannya yang dilangsungkan secara rahsia itu. Minggu lalu kontroversi ini tercetus apabila Faye dikatakan telah mengedarkan kah perkahwinannya bersama Azmi namun beliau menafikan keras dakwaan tersebut dan menjelaskan kad itu kepunyaan saudaranya.

Apa yang pasti berita perkahwinan diantara Faye dan Azmi pasti mendapat respon yang berbeza dari peminat, tengok sahaja akaun Instagram Faye. Apapun tahniah diucapkan kepada Faye dan Azmi. Semoga perkahwinan yang dibina akan kekal sepanjang hayat. Dengan ini kami kongsikan beberapa gambar sekitar majlis pernikahan mereka. Enjoice! (rtky/w)


Atikah Suhaime Rimas Dikongkong Bekas Kekasih?

Tidak pasti kesahihan cerita ini namun menerusi ruangan Cik Pang, Atikah Suhaime didakwa rimas dikongkong oleh bekas kekasih yang cemburu buta dengan segala pergerakannya yang melibatkan kawan lelaki lain. Bukan itu sahaja, biarpun bukan lagi bergelar kekasih, lelaki itu dikatakan sering menemani Atikah ke set penggambaran.

“Difahamkan, walaupun berkawan baik bekas teman lelaki pelakon itu masih mempunyai hati dan perasaan terhadap Atikah. Sehinggakan pernah sekali Atikah mengambil swafoto dengan seorang pelakon dan pengarah senior, jejaka itu memarahi dan menyuruh Atikah memadamkannya”

“Tidak cukup dengan itu, si jejaka juga sering menemani bekas kekasihnya itu di set penggambaran filem dan drama. Lucunya, si jejaka itu cemburukan bekas kekasih berlakon dengan pelakon senior seusia dengan bapanya yang kebetulan memegang watak kekasih,” tulisnya menerusi ruangan Cik Pang di Harian Metro.

Teruk benar cemburu butanya itu, menurut Cik pang lagi, ditambah pula dengan sikap Atikah yang hanya layankan sahaja perangai ‘gila talak’ jejaka itu yang sememangnya enggan melepaskannya biarpun sudah berpisah. Malah jejaka itu juga didakwa memang berperangai begitu dengan bekas kekasihnya sebelum menjalinkan hubungan dengan Atikah.

Setakat ini masih tiada komen daripada Atikah sendiri namun jika benar berita ini, rasanya Atikah juga perlu bersikap tegas dengan lelaki sebegini jika dirinya benar-benar rimas. Jika layankan sahaja perangai cemburu butanya itu memang sampai sudah hal ini berterusan. (rtky/w)


"Mesra Dengan Aqasha, Hanya Untuk Menjiwai Watak Drama"

Jika masih ingat, nama Rita Rudaini pernah dikaitkan dalam pergolakkan rumah tangga pelakon, Aqasha. Setelah lama berdiam diri akhirnya Rita membuka mulut mengenainya. Jelasnya segala perbualan mesra diantaranya dan Aqasha yang tersebar itu hanyalah antara satu usaha untuk menjiwai watak yang diterimanya sebagai isteri Aqasha.

“Saya bukan baru hari ini kenal Aqasha, malah sejak dia berusia 19 tahun. Sepanjang tempoh itu, tidak dinafikan kami memang bersahabat baik. Baru-baru ini, kami sekali lagi berlakon bersama dalam Misi Laksa dan Laksam. Memang tidak dinafikan dalam menjayakan watak itu, sebagai kawan lama, kadangkala kami terlepas bergurau”

“Malah, orang produksi sendiri tahu bagaimana dalam kalangan kami bercanda. Cuma bagi orang luar yang tidak faham, pastinya susah untuk menerimanya. Bukan itu saja, dalam menjayakan watak itu kami membayangkan kalau kami benar-benar sebagai suami dan isteri, bagaimana situasinya. Berapa orang anak, rupa mereka macam mana”

“Cuma kadangkala, apabila mendapat projek berbeza sudah pasti cara untuk mewujudkan keserasian itu juga berbeza. Sekiranya ada perkara lain yang mahu ditanya, ada baiknya mereka tanyakan kepada Aqasha sendiri kerana yang mencetuskan isu ini bukan daripada pihak saya tetapi daripada pihak dia,” jelasnya kepada Harian Metro.

Selain daripada isu perbualan mesra mereka, ada juga dakwaan mengatakan Rita dan Aqasha sudah bernikah secara senyap. Namun Rita memilih untuk tidak memberikan komen mengenainya. Malah katanya, kenyataan ini juga dibuat kerana spekulasi ini kembali kerana beberapa sedutan drama gandingan mereka, Misi Laksa dan Laksam ditayangkan. (rtky/w)


Sekitar Resepsi Perkahwinan Sharnaaz Ahmad & Noor Nabila

Setelah selamat diijabkabulkan pada 31 Mac lalu, sebuah majlis persandingan bagi pihak pengantin lelaki, Sharnaaz Ahmad telah diadakan di Pulau Pinang. Majlis yang cukup meriah itu juga turut mendapat perhatian peminat di Instagram Sharnaaz.

Pada majlis ijabkabul pasangan ini, Sharnaaz telah menyerahkan lima dulang hantaran berbalas tujuh dulang hantaran daripada pihak pengantin perempuan. Manakala mas kahwin pula sebanyak RM 1000 dan wang hantaran dirahsiakan.

Apa yang lebih penting, memahami ketua keluarganya itu adalah pelakon, sebelum ini Nabila pernah menyatakan keyakinannya terhadap Sharnaaz mengenai batasan suaminya itu untuk berlakon dengan pelakon wanita lain. Sementara Sharnaaz pula mengimpikan kehidupan keluarga dengan anak yang ramai.

Apa pun, semoga pasangan ini akan kekal bahagia hingga ke Jannah. Pastinya selepas ini ramai yang ternantikan perkongsian gambar percutian bulan madu mereka di Itali tidak lama lagi. Kami kongsikan beberapa keping gambar sepanjang majlis berlangsung. Enjoice! (rtky/s)


Bercerai Kali Ketiga, Datuk Seri Vida Serik Kahwin Lagi

Gagal dalam ketiga-tiga perkahwinan bukanlah mudah buat Datuk Seri Vida, malah beliau juga akui sudah serik untuk berkahwin lagi. Enggan terlalu melayan perasaannya, Datuk Seri Vida memilih untuk berehat sebentar daripada sebarang aktiviti bagi menenangkan fikiran.

“Tak tahu nak cakap. Kami berpisah cara mudah, dipersetujui dengan mudah. Tidak ada apa-apa perkara berbangkit selepas perpisahan ini. Saya harus kuat. Rancang tumpu pada bisnes, buat yang terbaik untuk perniagaan. Saya tak mahu layan perasaan ini”

“Begitu juga dengan anak-anak, mereka ada bertanya, mereka boleh terima dan mereka juga perlu kuat. Saya bercadang untuk bercuti selama 10 hari bersama keluarga. Pergilah ke mana-mana. Buat masa ini serik untuk kahwin lagi,” jelasnya kepada Media Hiburan.

Semalam berita perpisahan pasangan itu heboh diperkatakan apabila Mahkamah Syariah telah memutuskan Datuk Seri Vida dan suami, Fairuz Ahmad Zainuddin sah bercerai dengan talak satu. Perkara itu sekaligus menjawab segala teka-teki mengenai status rumah tangga usahawan itu yang dikatakan bergolak beberapa minggu sebelum. (rtky/w)


Neelofa Sudah Malas Melayan Cacian Peminat

Menjadi selebriti bukanlah mudah, hati harus kental menerima cacian peminat yang hanya menghukum menggunakan luaran semata. Begitulah yang boleh digambarkan luahan hati Neelofa yang kini sudah kering menghadapi kutukan peminat yang merasakan ada sahaja yang tidak betul sejak dari fenomena Lofattah melanda industri hiburan hingga kini.

“Bohong jika saya mengatakan tidak tertekan kerana dugaan yang menghimpit pada kali ini agak berbeza. Ini ujian yang paling berat saya hadapi, terutama kontroversi yang melingkari ini berkait rapat dengan perasaan peminat. Secara jujur saya sudah tidak kisah atau mengambil pusing lagi apabila berterusan dikecam dan dicaci oleh peminat”

“Ada peminat terlalu obses hingga kisah saya dan Fattah menjadi luar biasa. Mereka tidak boleh menerima apabila kami ditakdirkan hanya serasi sebagai kawan. Saya melihat apa yang saya dan Fattah lalui sama seperti era kemuncak Awie dan Erra Fazira dulu. Walaupun mereka tidak ditakdirkan bersama, peminat tetap menyimpan harapan”

Terbaru pelakon dan pengacara itu sekali lagi dihimpit kontroversi apabila tampil berseluar ketat pada sidang media sebuah acara hiburan. Ramai mengecam Neelofa yang dilihat tidak sesuai memakai pakaian ketat sebegitu memandangkan dirinya bertudung dan memegang status Hajah.

“Sebelum ini saya mudah terasa hingga hidup berendam air mata tetapi semua itu saya sudah buang. Ketika dikutuk dan dikritik gara-gara berseluar ketat pada sidang media Anugerah Meletop Era 2017, saya sudah malas memikirkannya. Kutuk dan kejilah kerana saya tidak kisah lagi,” luahnya kepada Berita Harian Plus mengenai segal kontroversi yang melanda. (rtky/w)


Mira Filzah Tidak Kejar Mahu Kahwin Awal

Kebelakangan ini sering sahaja mendengar gosip mengenai pasangan sama padan, Mira Filzah dan Zizan Razak. Meskipun masing-masing menafikan andaian ramai bahawa mereka kini sedang hangat bercinta, namun nampak gayanya peminat tidak putus mengandingkan mereka berdua sehingga ada yang bertanya jika Mira sudah bersedia untuk berkahwin.

“Saya tidak tertekan sehingga membuat keputusan mahu berkahwin dengan segera. Malah pada usia 24 tahun kini, saya masih belum lagi terfikir untuk berkahwin. Sasaran tahun bila ataupun umur berapa saya bakal menamatkan zaman bujang pun belum lagi saya fikirkan. Semua itu adalah jodoh dan sama ada cepat atau tidak, saya serahkan kepada Allah”

“Sebelum ini saya ada berlakon dengan Zizan dan nampaknya peminat suka dengan keserasian kami. Mungkin itu yang membuatkan mereka mula cuba untuk menyatukan kami sebagai pasangan kekasih di alam realiti. Saya sendiri tidak terkesan dengan peminat yang berkata mengenai hubungan kami. Saya tahu yang berlaku antara kami,” katanya kepada Utusan Online.

Sementara itu, Mira akui keserasian antara mereka seakan menjadi apabila peminat mula menyukainya dan sekaligus menjadikan promosi sesuatu projek itu lebih mudah. Sebelum ini pernah juga kecoh hubungan cinta diantara mereka namun Zizan mengatakan hubungan itu tidaklah serapat yang disangka biarpun dilihat beberapa kali menghadiri acara bersama. (rtky/w)


"Taj Mahal Cantik, Tapi Ramai Yang Hidup Melarat"

Mengakui pada mulanya terganggu dengan kehadiran peniaga kecil yang memaksa untuk membeli barangan di sana, pelakon Ummi Nazeera menyifatkan perkara tersebut dalam masa yang sama membuatkannya insaf.

“Mereka tidak berputus asa meyakinkan saya dan ibu supaya membeli barang yang dijual. Biarpun disuruh berhenti, mereka tetap datang dan merayu supaya kami mendapatkan barangan yang dibawa. Pada mulanya, saya agak terganggu kerana tidak biasa dengan situasi itu”

“Namun, pesanan ibu supaya jangan marah kerana itu cara mereka mencari wang untuk meneruskan hidup, menginsafkan diri ini. Ibu juga menasihati saya supaya membantu mereka walaupun sedikit kerana ia akan menggembirakan hidup orang lain,” katanya.

Malah pelakon itu turut kagum dengan kesungguhan rakyat di sana menyara hidup selain tidak pernah berputus asa demi mendapatkan nafkah dari hari ke hari.

“Kita kagum melihat kecantikan dan kehebatan seni bangunan Taj Mahal tetapi di sekelilingnya, ramai yang hidup melarat. Tunang saya berpesan, jika ke India, amati suasana dan persekitarannya. Saya akui sedih melihat masyarakatnya yang hidup daif dan pengalaman itu begitu berharga buat diri dan keluarga,” katanya kepada BH Online. (rtky/s)


Datuk Seri Vida, Suami Sah Bercerai

Selepas heboh pergolakkan rumah tangga diperkatakan tempoh hari, Pengasas Vida Beauty, Datuk Seri Dr Hasmiza Othman hari ini telah mengesahkan sudah bercerai dengan suaminya, Fairuz Ahmad Zainuddin di Mahkamah Syariah Perak pagi tadi. Menerusi Harian Metro, Datuk Vida sendiri telah mengesahkan perkara terbabit.

Pagi tadi, Datuk Seri Vida dan suami hadir ke Mahkamah Syariah untuk proses lafaz cerai selepas menfailkan permohonan penceraian beberapa minggu yang lalu. Apabila ditanya mengenai punca perpisahan itu, Datuk Vida dengan ringkasnya memberitahu beliau dan suami sudah tidak mempunyai persefahaman diantara mereka.

Sebelum ini perkahwinan pasangan ini memang hangat diperkatakan apabila Datuk Vida sendiri mengakui dirinya dan suami sedang melalui proses penceraian. Namun Datuk Vida memilih untuk berdiam diri dan enggan memberikan komen lanjut mengenai perpisahan itu. Tindakan sama juga diambil oleh suami Datuk Vida mengenai perkara terbabit.

Siapa yang menginginkan perpisahan di dalam rumah tangga, begitu juga dengan Datuk Seri Vida yang turut terkesan dengan perkara itu. Buat Datuk Vida, diharap beliau terus tabah menghadapi dugaan hebat ini di dalam kehidupannya dan semoga kejadian ini memberikan semangat baru untuknya terus berjaya di masa depan. (rtky/w)


Fathia Latiff Serah Jodoh Dengan Aiman Hakim Pada Takdir

Serba salah ingin mengulas kenyataan yang pernah dikeluarkan bekas kekasih, Aiman Hakim yang masih menyayanginya, Fathia Latiff pasrah dan menyerahkan jodoh itu kepada Yang Maha Kuasa. Dalam masa yang sama, Fathia juga enggan mengatakan sesuatu yang boleh melukakan mana-mana pihak dan tidak menolak andai ketentuan takdir menyatukan mereka di masa depan.

“Ya, saya ada dengar mengenai cerita itu. Pada saya, apa yang sudah berlaku, biarlah ia berlalu. Cuma saya faham, kadang-kadang hati dan perasaan tidak boleh dikawal. Saya juga tidak mahu berkata apa-apa. Manalah tahu, satu hari nanti pintu hati ini terbuka untuknya”

“Bagaimanapun, buat masa ini saya hanya ingin memfokuskan pada lakonan dan perniagaan, selain mahu menjadi contoh terbaik kepada remaja sekarang,” jelasnya kepada Berita Harian Online mengenai kenyataan bekas kekasih yang masih tidak dapat melupakannya.

Biarpun suatu ketika dulu, hatinya pernah dilukai, namun Fathia akui dirinya tidak pernah serik untuk berkawa dengan lelaki tetapi katanya, untuk mencari lelaki yang sesuai dijadikan calon kekasih memang sukar. Terdahulu, Aiman dengan terbuka mengakui masih tidak dapat melupakan Fathia sepenuhnya selepas pernah bercinta dengannya selama empat tahun. (rtky/w)


Sekitar Sambutan Penuh Romantis Birthday Jep Sepahtu

Pandangan Sari Yanti bagai tidak lekang memandang sang suami, Jep Sepahtu. Malah sambutan hari lahir yang diadakan untuk Jep tersebut nampaknya meninggalkan kesan yang cukup mendalam buat pelawak tersebut lebih lebih lagi apabila bergelar suami.

Walaupun tidak berkongsikan kemeriahan majlis tersebut di akauun Instagram mereka namun melalui riak wajah Sari Yanti, jelas terpancar dia sangat teruja dalam meraikan ulangtahun ke 32 suaminya itu.

Pasangan ini telah selamat bernikah pada 25 Februari lalu. Majlis pernikahan tersebut sedikit sebanyak menimbulkan rasa kurang senang kepada media kerana pasangan ini tidak membenarkan pihak media membuat liputan.

Apa pun, peminat setia Jep Sepahtu dan juga Sari Yanti pasti turut tersenyum gembira dua hati ini bersatu menuju bahagia. Kami kongsikan serba sedikit kemeriahan sepanjang majlis tersebut berlangsung. Enjoice!


Sekitar Majlis Doa Selamat Nora Danish & Nedim Nazri

Setelah selamat diijabkabulkan dalam satu majlis tertutup yang diadakan di Seputeh, Kuala Lumpur, Nora Danish dan juga Nedim Nazri pada hari ini telah melangsungkan satu majlis doa selamat.

Majlis tersebut dihadiri oleh saudara mara dan juga rakan rakan terdekat pasangan ini. Majlis yang bertemakan warna putih suci ternyata menarik minat pengikut di laman Instagram Nora Danish.

Perkongsian gambar dan juga stories Nora di Instagram ternyata melihatkan detik detik manis pasangan ini meniti hari bahagia. Malah Nedim juga sebelum ini dilihat memasak untuk seisi keuarga. Romantik sungguh.

Apa pun, baik dari Nora mahu pun Nedim, pasangan ini pastinya mengharapkan agar perkahwinan kali kedua ini akan terus berkekalan hingga ke Jannah. Kami kongsikan bersama anda beberapa keping gambar sepanjang majis doa selamat berlangsung. Enjoice!


Isteri Fad Bocey Hamil, Harap Dapat Anak Kembar Lagi

Tahniah diucapkan kepada penyampai radio dan pelawak, Fad Bocey yang bakal menimang cahaya mata kedua tidak lama lagi. Menerusi Instagram, Fad telah mengumumkan berita gembira tersebut dengan memuat naik gambar imbasan kandungan isterinya.

“Syukur Alhamdulillah, rezeki Allah untuk kami lagi. Adakah kembar girl kali ni,” tulisnya di akaun Instagram sambil berseloroh mengenai kehamilan isterinya buat kali kedua itu.

Tidak lama selepas posting tersebut dimuat naik, ruangan komen pelawak itu mula dibanjiri dengan ucapan tahniah dari peminat yang ternyata gembira dengan berita tersebut. Malah ramai juga yang mendoakan pasangan itu akan mendapat anak kembar buat kali kedua pula.

Sebelum ini, Fad dan isteri mempunyai anak kembar pertama, Favian Adrazin Hayyan dan Favian Adrazin Zayyan pada 11 Disember 2015. Apapun kalau doa yang dipanjat termakbul untuk Fad dan isteri menimang anak kembar buat kali kedua memang bertuah dan meriahlah keluarga nanti. (rtky/w)


"Hubungan Kami Baik-Baik Saja"

Spekulasi ini bukanlah kali pertama bertebaran, mungkin jarang memuat naik gambar bersama membuatkan ramai tertanya-tanya mengenai status terkini hubungan Zahirah Macwilson dan kekasihnya, Zul Ariffin. Kalau diperhatikan pun, memang lama benar pasangan ini tidak kelihatan bersama di mana-mana majlis hiburan yang dibuat.

“Hubungan kami baik-baik saja, cuma kami memilih untuk tidak bercerita lanjut mengenai perkara ini. Cukup hanya saya dan Zul saja yang tahu. Lagipun saya lebih selesa hubungan ini tidak diperkatakan umum. Saya tidak kisah apa andaian orang. Saya bahagia bersamanya meskipun jarang muncul bersama di mana-mana,” katanya kepada Harian Metro.

Kerana terlalu sering menjawab pertanyaan mengenai soal hubungan mereka, Zahirah sepertinya sudah kebal dan tidak mahu mengambil pusing dengan andaian orang tentang hubungan cintanya. Sebelum ini juga, Zahirah pernah beberapa kali menafikan dakwaan orang ramai yang mengatakan hubungannya dengan Zul sudah lama berakhir.

Malah jelasnya lagi, beliau dan Zul sendiri memilih untuk tidak terlalu terbuka bercerita dan menjaja kisah cinta mereka kepada umum. Mungkin juga mereka gemar kisah cintanya kekal privasi walaupun dengan peminat. Apapun Zahirah tegas mengatakan mereka masih bahagia. (rtky/w)


Yuna, Adam Sinclair Nikah 1 Ogos Depan?

Ini bukanlah pertama kali penyanyi, Yuna dan Adam Sinclair dikatakan mengikat tali pertunangan. Biarpun sering menafikan gosip berkenaan namun Yuna sekali lagi didakwa bakal mendirikan rumah tangga dengan kekasih hatinya itu pada 1 Ogos 2018.

Memetik laporan Utusan Online, Yuna dan Adam bakal meneruskan hubungan mereka ke fasa seterusnya iaitu bertunang terlebih dahulu sekitar Oktober ini sebelum bernikah pada awal Ogos depan. Sebelum ini, Yuna dan Adam didakwa bertunang apabila sekeping gambar menunjukkan mereka memakai pakaian sedondon viral di media sosial.

Tidak lama kemudian Yuna menerusi pengurusnya mengeluarkan kenyataan, menafikan perkara tersebut. Malah katanya lagi, Yuna tidak mempunyai perancangan untuk berkahwin dalam masa yang terdekat ini. Tetapi kalau dah jodoh siapa yang tahu bukan.

Walaupun masih berteka-teki dengan status sebenar hubungan mereka, Yuna baru-baru ini telah memuat naik status di Instagramnya, berbaur romantis yang dipercayai ditujukan kepada Adam. Menerusi status itu, Yuna meluahkan perasaan terharunya dengan kehadiran Adam yang sentiasa di sisinya selama lima tahun perkenalan mereka.

Kurang pasti pula sama ada berita ini benar mahu pun tidak. Setakat ini pula, Adam mahupun Yuna masih tidak memberikan sebarang respon mengenai gosip yang bertebaran ini. Apapun jika benar, kami pasti Yuna dan Adam tidak teragak berkongsikan kepada peminat bukan. (rtky/w)


Che Ta Perlu Bahagi Masa Untuk Kerjaya, Anak

Bersyukur dengan kurniaan tiga cahaya matanya kini, Che Ta berkongsi kepada BH Online bahawa dia berkemungkinan besar dia tidak akan hamil lagi dalam menambah jumlah ahli keluarga.

“Rasanya tidak (untuk hamil lagi). Saya rasa, lagi ramai anak, semakin bertambah tanggungjawab. Sekarang, semuanya memerlukan duit. Jadi, kalau bertambah anak, ia bererti tanggungjawab menjadi semakin besar selain menuntut perhatian sepenuhnya”

“Bagi saya, mempunyai tiga anak sudah dikira sangat baik. Aaisyah (Dhia Rana) pun sudah ada dua abang. Niat saya untuk mempunyai anak perempuan juga dimakbulkan Tuhan dengan kelahiran Aaisyah,” jelasnya kepada laman berita tersebut.

Tambah Che Ta, jadual kerjayanya yang padat membuatkan dia tidak cukup masa untuk membahagikannya bersama keluarga. Baginya, dia tidak mahu mengambil mudah dalam soal anak anak lebih lebih lagi kini mereka sedang meningkat dewasa. (rtky/s)


Sara Ali Kini Buka Tudung?

Jika sebelum ini pelakon Sara Ali pernah menyatakan bahawa dia sudah berhijab, namun baru baru ini tersebar gambarnya yang dilihat tidak bertudung sekaligus menimbulkan tanda tanya di kalangan peminat.

Menerusi laporan BH Online, gambar di mana dia tidak berhijab tersebut dirakamkan dipercayai di China ketika dia sedang mengikuti sebuah program di sana. Namun empunya badan enggan memberikan sebarang penjelasan mengenai tindakannya itu.

“Saya tiada komen hal ini. Tak ada apa yang nak saya diperkatakan dan orang di luar sana takkan faham,” jawabnya kepada portal berikut. Mungkin apabila sudah bersedia nanti pelakon ini akan hadir dengan penjelasan.

Sementara itu sebelum ini Sara pernah menyatakan bahawa tindakannya bertudung adalah di atas hidayah Allah dan menyifatkan tindakannya bertudung sebelum ini adalah ketentuan dari-Nya. (rtky/s)


Malique: Bukan Dajjal, Itu Mata Hati

Hadir dengan album terakhir dalam bahasa Melayu, TKO: Pejamkan Mata oleh penyanyi rap, Malique, ternyata meninggalkan kesan dan impak apabila kulit album tersebut mendapat perhatian dan turut disalah erti oleh warga laman sosial.

“Kulit album yang mempunyai mata tiga ini mempunyai pelbagai tafsiran berbeza. Maksud sebenarnya ialah mata hati. Mesej yang ingin saya sampaikan adalah jangan kita menghukum sesuatu hanya pada luaran dan permukaan, pandanglah dengan mata ketiga iaitu mata hati untuk menyelami dasarnya serta memahami isinya,” katanya dalam satu kenyataan kepada BH Online.

Tambahnya gambaran tiga mata tersebut adalah membawa maksud mata hati, iaitu simbolik kepada mesej usah mudah menghukum sesuatu yang dilihat dari segi luaran semata-mata.

Selain itu, Malique menjelaskan selepas ini dia akan muncul dengan album dalam bahasa Inggeris yang akan dilancarkan pada tahun ini. Semoga Malique terus cemerlang dalam menghasilkan lagu berkualiti tinggi demi indsutri seni tanah air yang tercinta. (rtky/s)


Uqasha Senrose Lali Dengan Kritikan

Menjadi Uqasha Senrose bukan mudah kerana anda perlu berhadapan dengan kecaman setiap hari namun lebih menyedihkan adalah kehidupan insan yang mengecam di sosial media namun bermuka muka pula ketika jumpa berdepan dengan selebriti ini.

“Walaupun ramai kecam saya di Instagram tapi tidak pernah pula ada yang kutuk secara terbuka di luar. Lebih menghairankan ada beberapa individu pernah mendekati saya memberitahu pernah mengecam saya di Instagram dan ingin mengambil gambar bersama pula,” katanya kepada mStar Online.

Tambah Uqasha lagi, kadang kala dia memang terasa dengan kecaman yang dilemparkan namun hari demi hari perkara tersebut dilaluinya dan kini sudah ramai peminat yang menerima perubahannya.

“Saya sudah tidak kisah tentang kritikan masyarakat dan tidak mampu hendak paksa mereka menyukai saya. Lepas isu buka tudung itu, lagi teruk saya dikecam pada awalnya namun sekarang orang sudah mula terima,” jelasnya lagi. (rtky/s)


"Risau Tiada Siapa Jaga Suami Di Rumah"

Tidak dinafikan memang sudah lama rasanya tidak melihat kelibat Anzalna Nasir berlakon di kaca televisyen. Setelah setahun tidak berlakon, Anzalna akui rindu dengan kerjayanya itu namun masih berat hati untuk meninggalkan suami kesayangan di rumah sendirian.

“Saya tak rasa kekok kembali berlakon, cuma tengah fikir siapa nak jaga suami di rumah. Tapi saya sudah set dalam fikiran bahawa saya perlu kembali berlakon, namun pada masa sama suami tetap kena jaga. Kalau nak ikutkan hati memang tak sedia lagi nak tinggalkan suami, tapi duduk di rumah sahaja pun bosan juga, kena bekerja,” katanya kepada m Star Online.

Kalau diikutkan kali terakhir Anzalna muncul di televisyen ialah menerusi drama Memori Cinta Suraya. Dengan itu tidak lama lagi Anzalna bakal terlibat dalam drama bersiri 100 episod berjudul Tuscan Passion yang akan memulakan pengambaran awal bulan ini.

Manakala apabila ditanya mengenai cahaya mata pula, Anzalna memberitahu dirinya dan juga suami telah lama bersedia untuk menimang cahaya mata dalam masa terdekat namun mereka menyerahkan soal itu kepada rezeki yang Maha Esa. Pun begitu, beliau tidak tertekan jika sekiranya ramai pihak sering mengajukan soalan tersebut kepadanya. (rtky/w)


Suami Datuk Seri Vida Enggan Beri Komen Isu Bercerai

Beberapa hari ini heboh isu perpisahan diantara Datuk Seri Vida dan suami, Fairuz Ahmad Zainuddin yang dikatakan sudah bercerai beberapa minggu yang lalu. Manakala menerusi laporan terdahulu, Datuk Seri Vida juga mengakui sedang menjalani proses perceraian. Bagaimanapun Fairuz enggan memberikan sebarang komen mengenainya.

“Tengah viral ya, bior le, no comment. Biar la orang nak cakap apa. My comment is no comment,” katanya kepada portal Oh Bulan yang baru sahaja tiba di Ipoh dari Kuala Lumpur ketika ditanya mengenai perpisahannya dengan Datuk Seri Vida.

Siapa yang menginginkan perpisahan di dalam rumah tangga, begitu juga dengan Datuk Seri Vida yang turut terkesan dengan perkara itu. Namun baginya segala apa yang berlaku mungkin ada hikmah disebaliknya, dan apabila ditanya jika beliau masih akan mencuba untuk menyelematkan rumah tangganya, jawapannya ringkas dengan mengatakan tidak.

Terdahulu, rumah tangga pasangan itu dikatakan bergolak apabila Datuk Seri Vida sendiri tampil memberitahu mereka kini sedang melalui proses perceraian. Tidak terlalu mendedahkan punca sebenar mereka berbuat demikian, Datuk Vida meminta agar orang ramai memberikannya sedikit ruang untuk menyelesaikan perkara itu. (rtky/w)


Yana Samsudin Mahu Anak Membesar Dengan Baik

Ketika kebanyakan anak kecil selebriti mula mendapat perhatian penaja pengiklanan, perkara tersebut berbeza bagi Yana Samsudin dan juga suaminya. Bagi pasangan ini, risau jika tumbesaran Aisy Mateen yang kini berusia lapan bulan terganggu.

“Ada tawaran untuk anak saya tetapi kalau memerlukan dia berada dihadapan kamera rasanya mungkin tidak. Pada usianya sekarang apa yang dia tengok akan kekal dan saya tidak mahu ia memberi kesan kepada tumbesarannya”

“Apa yang ditawarkan kepadanya memang rezeki dia tetapi biarlah dia membesar seperti kanak-kanak lain dan biar saya dan suami sahaja yang bekerja. Tetapi jika ada tawaran itu langsung tidak membebankan mungkin boleh dipertimbangkan tetapi itu pun suami yang akan buat keputusan,” katanya kepada mStar Online.

Baguslah jika Yana fikirkan sebegitu. Apa yang pasti, gelagat Aisy Mateen yang sentiasa ceria bersama pipi tembamnya itu sentiasa menarik perhatin peminat malah anak kecil ini turut mempunyai akaun Instagram sendiri. (rtky/s)


Gambar Sekitar Resepsi Sharnaaz Ahmad & Noor Nabila

Entah mengapa, sejuk betul mata memandang majlis persandingan pengantin baru Sharnaaz Ahmad dan juga Noor Nabila yang diadakan di hotel The Royale Chulan, Damansara. Melalui perkongsian gambar di Instagram, ternyata peminat sangat mengagumi kemeriahan majlis tersebut.

Pada 31 Mac lalu pasangan ini telah selamat diijabkabulkan di mana Sharnaaz telah menyerahkan lima dulang hantaran berbalas tujuh dulang hantaran daripada pihak pengantin perempuan. Manakala mas kahwin pula sebanyak RM 1000 dan wang hantaran dirahsiakan.

Melalui satu temubual bersama media, Sharnaaz mengakui dia mahukan anak yang ramai. Sementara itu, menurut Nabila, dia sangat memahami kerjaya Sharnaaz sebagai pelakon namun yakin suaminya itu tahu batasannya. Majlis bertandang pula akan diadakan pada 8 April di Pulau Pinang.

Apa pun, semoga pasangan ini akan kekal bahagia hingga ke Jannah. Pastinya selepas ini peminat menantikan lokasi berbulan madu mereka di Itali nanti. Kami kongsikan beberapa keping gambar sepanjang majlis berlangsung. Enjoice! (rtky/s)


Rumah Tangga Bergolak, Datuk Seri Vida Bakal Bercerai

Jika tahun lalu rumah tangga pasangan ini dikatakan sedang bergolak, namun empunya badan menafikannya. Tetapi kali nampaknya perkahwinan yang dibina sudah tidak dapat diselamatkan lagi apabila Datuk seri Vida mengakui beliau dan suami sedang melalui proses perceraian.

“Buat masa ini lebih baik saya berdiam diri kerana dibimbangi ia akan mengeruhkan keadaan. Insya-Allah jika ada perkembangan lanjut saya akan kongsikan kepada anda semua,” katanya kepada Kosmo Online mengenai keputusannya dan suami untuk bercerai.

Tidak terlalu mendedahkan punca sebenar mereka berbuat demikian, Datuk Vida meminta agar orang ramai memberikannya sedikit ruang untuk menyelesaikan perkara itu. Bagaimanapun ada sumber mengatakan pergolakan rumah tangga beliau sudah bermasalah sejak dua minggu lalu.

Terdahulu, dek kerana suaminya yang sibuk berkerja dan jarang berada di rumah, ada pihak mendakwa perkahwinan jutawan kosmetik itu bergoncang. Namun perkara itu dinafikan oleh Datuk Vida sendiri. Untuk pengetahuan, Datuk Vida dan suami, Fairuz Ahmad telah bernikah pada 2014 dan ianya juga merupakan perkahwinan ketiga bagi Datuk vida. (rtky/w)


Stacy & Akim Ahmad Buka Akaun Instagram Untuk Anak

Selamat menimang cahaya mata sulung pada awal Febuari lalu, akhirnya pasangan Akim Ahmad dan Stacy mendedahkan wajah penuh anaknya, Eshaal. Perkongsian menerusi akaun Instagram itu menunjukkan keluarga bahagia Akim dan Stacy bersama dua anak mereka, Beyya dan Eshaal.

“Assalamualaikum semua, hari ini Eshaal sudah 44 hari usianya. Sekarang ini, Eshaal kuat minum susu dan tidur saja kerana nak besar seperti Beyya. Terima kasih yang mendoakan kesihatan dan kesejahteraan anak kami. Muka Eshaal banyak ikut mummy atau daddy,” tulisnya.

Walaupun sebelum ini mengambil pendekatan untuk tidak mendedahkan wajah anak mereka, namun kini mereka sedia berkongsikan beberapa gambar Eshaal di laman sosial. Malah pasangan itu juga turut membuka akaun Instagram anak mereka dengan nama, @eshaal_1717.

Sebelum ini Akim ada memberitahu, beliau sengaja tidak mendedahkan wajah anaknya terlebih dahulu dan memberikan tempoh sebulan sebelum berkongsikan kepada peminat. Siapa yang tidak teruja menimang cahaya mata apatah lagi yang pertama. (rtky/w)


Hadiah Arwah Suami Untuk Nora Buat Peminat Tersentuh

Baru sahaja kehilangan suami tercinta, perkongsian gambar Nora Ariffin di Instagram berkenaan hadiah terjemahan al-Quran daripada teman hidupnya itu ternyata menyentuh perasaan peminat dan pengikutnya.

“Assalamualaikum. Dari-Nya kita datang, kepada-Nya kita pulang. Antara hadiah yang paling bermakna daripada arwah suami tercinta berserta kata-kata yang sangat bererti. Seminggu sudah berlalu, namun keperitan sukar digambarkan. Allah saja yang tahu”

“Semoga abang tenang di sana, di taman syurga bersama orang beriman. Orang baik, perginya juga baik. Abang…adamu menyenangkan dan membahagiakan…pergimu amat menyedihkan. Insya-Allah, bertemu di syurga,” luah Nora di laman sosial tersebut.

Lebih menyayat hati lagi, pesanan arwah suaminya melalui tulisan ringkas ternyata membuatkan lebih ramai yang tidak dapat menahan sebak – Assalamualaikum buat isteriku yang dikasihi. Semoga Allah menemukan kita di syurga InshaAllah. Terima kasih kerana menjadi isteri, kekasih dan ibu yang mithali. Love you always,“ tulis Johan pada 24 April 2010.

Johan yang juga merupakan penggubah lagu menghembuskan nafas terakhir kira-kira jam 6.30 pagi pada 24 Mac lalu di Pusat Perubatan Subang Jaya (SJMC) kerana serangan jantung. (rtky/s)


Ifa Raziah Kini Selesa Bertudung

Siapa sangka, perkongsian gambar bertudung litupnya mendapat reaksi positif di kalangan peminat dan juga pengikutnya di laman Instagram. Malah Ifa Raziah sendiri menjelaskan bahawa dia selesa berhijab.

“Saya tiada masalah untuk mengenakan tutup kepala dan tetap boleh bergaya apabila bertudung. Doakan supaya hati saya terus tetap untuk bertudung apabila sampai masanya nanti. Apabila kita pakai tudung, kita bertanggungjawab dengan keputusan yang kita buat”

“Saya tidak mahu hipokrit, doakan yang baik-baik untuk saya,” katanya kepada BH Online. Apa yang pasti, tindakan penyanyi tersebut pastinya membuatkan peminat tidak sabar-sabar menantikan Ifa untuk berhijrah.

Semoga apa yang diimpikan oleh Ifa Raziah akan dipermudahkan. Malah dia sendiri menghimpun harap agar peminatnya turut sama mendoakan agar hatinya mengambil keputusan untuk terus menutup aurat. (rtky/s)


"Aleesya Teringin Mahu Adik Baru"

Menyambut ulangtahun kelahiran anak perempuannya, Engku Aleesya baru-baru ini, Erra Fazira akui sebagaimana anaknya kini kian membesar dan memahami situasinya dan bekas suami, Engku Emran, beliau sering ditanya mengenai pengganti hidupnya. Malah anaknya juga pernah beberapa kali mengajukan keinginannya untuk mendapat adik baru.

“Saya hanya memberitahu Aleesya dia perlu menunggu kerana jika bukan saya, mungkin ayahnya yang akan menjadikan keinginannya itu sebagai realiti. Saya langsung tidak tertekan kerana memahami mungkin Aleesya kesunyian tanpa teman untuk bermain”

“Terasa pantas masa berlalu, Aleesya kini sudah berusia lapan tahun. Banyak perbezaan yang saya lihat dalam dirinya dan paling penting, Aleesya membesar seiring usia. Alhamdulillah, Aleeysa tidak merasai kekurangan, malah mengerti situasi ibu dan bapanya yang tidak lagi hidup bersama,” katanya kepada Berita Harian Plus mengenai perkara itu.

Selepas berakhirnya perkahwinan diantara Erra dan bekas suami pada 2014 lalu, hangat diperkatakan pula gosip diantara beliau dan penyanyi, Shahir AF. Biarpun tidak mendedahkan terlalu banyak mengenai gosip itu, Erra tidak mula melatah dan memilih untuk berdiam diri.

Apapun baru-baru ini Erra telah mengadakan majlis sambutan ulangtahun kelahiran Aleeysa yang ke 8 tahun. Majlis yang cukup meriah itu turut dihadiri beberapa selebriti seperti Yana Samsudin dan suami, Zahida Rafik, Ummi Aida dan juga Engku Emran. Dengan ini kami kongsikan beberapa gambar sambutan hari jadi Aleesya. Enjoice! (rtky/w)


Gambar Di Sekitar Majlis Sambutan Birthday Mira Filzah

Hari ini telah berlangsung dengan meriahnya sambutan ulangtahun kelahiran Mira Filzah yang diadakan oleh kelab peminatnya. Berbeza sedikit daripada sambutan terdahulu, kali ini Mira kelihatan comel mengenakan maskot unicorn berwarna putih dan merah jambu.

Manakala menerusi akaun Instagramnya, Mira memberitahu, pada ulangtahun kelahirannya kali ini, beliau telah menerima lebih daripada 500 kuntum bunga mawar daripada peminatnya. Memang bertuah Mira kerana disayangi ramai orang sehingga menerima ratusan bunga.

Dalam majlis hari jadinya yang ke 24 itu juga, antara tetamu yang hadir adalah kedua ibu bapanya serta kenalan rapat dan juga para peminat. Malah ruangan komen laman sosial pelakon itu juga penuh dengan ucapan hari jadi dari peminat yang turut mendoakan kesejahteraannya.

Apapun buat Mira, selamat hari jadi dan semoga terus sukses dalam industri hiburan. Diharap ulangtahun kelahiran kali ini membawa keberkatan dan kebahagiaan dalam perjalanan hidup selepas ini. Dengan ini kami kongsikan beberapa gambar di sekitar sambutan hari jadi Mira. Enjoice! (rtky/w)


Fasha Sandha Dedah Wajah Teman Lelaki?

Sebelum ini Fasha Sandha ada mengakui sedang berkenalan rapat dengan seorang jejaka. Namun sehingga ke hari ini identiti jejaka itu masih tidak didedahkan. Menerusi ruangan Cik Pang, Fasha ada memuat naik gambarnya bersama jejaka itu ketika menyambut hari jadinya baru-baru ini. Memang boleh tahan kacaknya, memang sangat sesuai dengan Fasha.

“Sebelum ini pelakon popular Fasha Sandha ada memberitahu yang dia kini sedang berkawan rapat dengan seorang lelaki, tetapi identiti jejaka itu masih tidak pernah didedahkan. Bagaimanapun sewaktu sambutan ulang tahun hari lahir Fasha Selasa lalu, ada sumber menyampaikan pada teman Cik Pang yang lelaki dimaksudkan itu turut hadir”

“Ada sumber menunjukkan jejaka itu ada bergambar dengan Fasha dan turut dimuat naik ke dalam laman sosial Instagram miliknya. Bila Cik Pang menatap gambar itu, ternyata lelaki terbabit nampak segak. Orangnya bukan saja tampan, tetapi wajahnya juga sangat redup. Bak kata orang, sejuk mata memandang,” tulisnya menerusi Harian Metro.

Setakat ini Fasha masih berteka-teki dengan identiti sebenar jejaka itu, mungkin kerana masih di dalam fasa berkenalan. Sebelum ini juga, Fasha ada memberitahu beliau sudah membawa lelaki itu berjumpa dengan dua anaknya. Namun kalau benar gosip ini, memang sama manis sama padan! (rtky/w)


"Doakan Saya Pula Berkahwin Selepas Ini"

Baru sahaja meraikan perkahwinan kakaknya semalam, Neelofa berharap tidak lama lagi gilirannya pula akan menjejakkan kaki ke jinjang pelamin. Menerusi satu postingnya di Instagram, Neelofa mengharapkan peminat mendoakannya supaya cepat dapat mendirikan rumah tangga seperti adiknya Noor Nabila dan suami, Sharnaaz Ahmad.

“Saya sedar faktor usia juga membuatkan saya kini sedang memikirkan soal jodoh dan keinginan untuk berumah tangga. Tapi saya tidak mahu tergopoh-gapah. Ada yang juga mendakwa saya tertekan apabila memikirkan soal ini. Hakikatnya, apabila orang ramai sering memperkatakan dan bertanya mengenainya, memang saya rasa tertekan dengan soal itu”

“Allah sedang menguji saya, besar nikmat dilimpahkan bermakna besar juga dugaan yang akan datang. Begitupun, doa saya tidak pernah putus agar suatu hari nanti Allah datangkan kepada saya seorang lelaki, tidak sahaja mampu membahagiakan saya tetapi juga boleh membimbing saya,” katanya sebelum ini kepada Projek MMO.

Malah melalui perkongsian itu, ramai mengambil kesempatan itu bertanyakan identiti jejaka bertuah yang mampu mengambil hati Neelofa. Terdahulu pula, Neelofa dikatakan hangat bercinta dengan Fattah Amin namun hubungan itu berakhir separuh jalan sebelum Neelofa sekali lagi dikaitkan pula dengan seorang kerabat diraja. (rtky/w)


Noor Nabila Yakin Suami Tahu Batasan Berlakon

Baru sahaja bergelar suami isteri dalam suasana yang cukup meriah, Sharnaaz Ahmad dan Noor Nabila ternyata masih belum merancang keluarga namun menurut Sharnaaz, dia memang mahukan anak yang ramai.

“Kami belum lagi berbincang tentang perancangan keluarga kerana baharu sahaja berkahwin tapi kalau ditanya tentang anak, kalau boleh saya mahu enam orang iaitu tiga lelaki dan tiga perempuan,” katanya kepada mStar Online.

Sementara itu, faham dengan kerjaya suaminya sebagai suami, Noor Nabila menyatakan bahawa dia menghormati segala keputusan Sharnaaz untuk berlakon kerana yakin bahawa suaminya itu tahu menjaga batasan.

“Saya hormat kerjaya lakonan dia dan tidak pernah menghalang. Saya juga yakin dia tahu jaga diri dan batasan yang perlu dijaga sebagai suami. Dia bebas berlakon tapi berbatas,” ujarnya. (rtky/s)


Siti Nurhaliza & Datuk K Timang Cucu Pertama Semalam

Tahniah diucapkan kepada Siti Nurhaliza dan suami, Datuk Khalid Muhd Jiwa yang baru sahaja menimang cucu pertama mereka selepas anak mereka, Asyraf Khalid dan isterinya, Tya Arifin selamat melahirkan anak sulung. Bayi lelaki yang dilahirkan petang semalam diberi nama Ariff Jiwa.

“Selamat datang ke dunia Arif. Kamu pasti akan melalui hidup yang menakjubkan. Terima kasih Tuhan atas keajaiban ini. Nama Arif diambil daripada nama bapa isteri saya, Arifin. Nama Jiwa pula diambil daripada nama arwah datuk saya. Apabila menyebut nama arwah datuk. Arwah sangat pemurah dan dia suka menggembirakan orang lain,” tulisnya di Instagram.

Berita gembira itu dikongsi menerusi akaun Instagram Asyraf sendiri yang gembira dengan kelahiran anak sulungnya yang dilahirkan secara normal di Hospital Ampang Puteri, Ampang. Menerusi perkongsian itu, ramai yang turut mengucapkan tahniah kepada pasangan itu.

Terdahulu, Tya yang juga seorang pelakon dari Indonesia telah mendirikan rumah tangga bersama Asyraf pada November 2015. Hasil perkahwinan itu, pasangan ini baru sahaja menimang seorang cahaya mata. Semoga kelahiran bayi Ariff Jiwa menambahkan lagi kebahagiaan pasangan ini. (rtky/w)